ПРОСТАТИТНИ ДАВОЛАШ УТКИР ВА СУРУНКАЛИ ПРОСТАТИТЛАР\nКасалликнинг ўткир ва сурункали турлари фарқланади. Ўткир простатитнинг аломатларига;\nПешобни тез-тез ажратиш, қисталангликлар, қорин пастки қисмида куйишиш ҳислари пайдо бўлиши, пешоб оқимининг сустлашиши, пешоб ажратишдаги огриқлар.\nумумий аҳволнинг ёмонлашиши, айрим ҳолларда тана ҳароратининг кўтарилиши, қорин пастки қисмини пайпасланганда оғриқлар, простата бези пайпасланганда (ичакка бармоқ тиқиб) кучли оғриқлар ва нохуш ҳислар, пешоб ранггининг хиралашиши ҳолатлари киради.\nУшбу касалликни таносил аъзоларининг гонорея, хлами- диоз, гарднереллёз, уреаплазма ва замбуруғли инфекциялари билан фарқлаш лозим.\nКасаллик 3 ойдан ортиқ давом этса ва ультратовуш тек- ширишларида простата безида қаттиқлашишлар аниқланса, унда сурункали простатит деб аталади.\nСурункали простатит меҳнатга лаёқатли ёшдаги эркакларнинг 40% дан ортиғида учрайди. Сурункали простатитнингг асосий аломатлари ўткир простатитники каби бўлса-да, ундан фарқли жиҳатлари ҳам учраб туради;\n— касаллик тез тез қайталайди, бемор кам-камдан, тез-тез пешоб ажратиш, сийиш маҳалидаги оғриқлар, нохуш сезгилар, қорин пастидаги куйишишлар, қовуқда пешоб қолиб кетиши, чот оралиғидаги огриқлар,\nорқа чиқарув тешиги соҳасига ёқимсиз ҳислар, олат бошчаси ва мояклардаги огриқлар, пешоб чиқариш каналидан шилимшиқ ажралма- лар келиши, жинсий қувватнинг пасайиши, айрим ҳолларда шаҳват\nсуюқлиғида қон пайдо бўлиши, жинсий жиҳатдан қониқмаслик ва жинсий ожизликлардан шикоят қилади. Сурункали простатитда пешоб таҳлилида микроорганизмлар топилмаслиги ҳам мумкин.\nАгар беморда юқоридаги аломатлар кузатилса, беморнинг ёши 50 дан баланд бўлса ва асосий аломатларга; тунги пешоб ажралишнинг кўпайиши, пешоб ажратишнинг қийинлашиши, пешоб оқимининг ўта сустлашиши,\nсийгандан кейин хам қовуқнинг тўлик бўшашмаслиги, сийиш охирида пешобнинг томчилаши, айрим ҳолларда сийдикнинг кескин тутилиши аломатлари ҳам уйгунлашиб келса,\nунда простата безининг аденомаси (яхши сифатли ўсмаси) га гумон қилиш ва синчиклаб текшириш лозим. Чунки бу касаллик жуда тез фурсатларда пешобнинг димланиши ҳисобига буйракларни нобуд қилиб қўйиши мумкин.\nБемор сийганидан кейин ҳам қовуғида 300,0 мл дан ортиқ пешоб қолса, юқори сийдик йўллари кенгайса, буйрак фаолияти издан чиқса, пешобда қон кўринса, қовуқда тош тўпланса ва дори-дармон наф бермаса, унда простата безининг аденомаси хирургик йўл билан даволанади.\nХўш, бу қадар кенг тарқалган, инсониятнинг қарийб ярмини ташкил қилувчи эркакларни ададсиз азоб-уқубатларга маҳкум қилувчи бу касалликнинг сабаби нимада экан?\nЧорак асрлик шифокорлик амалиётимдан хулоса қилиб айтишим мумкинки, буларнинг барчаси нотўғри турмуш тарзимиз оқибатидандир.\nШайх Абдуллоҳ Тустарий ҳазратлари; «Кунда бир марта овқатланиш-сиддиқпар ишидир, кунда икки марта овқатланиш-муъминлар ишидир, кунда 3 ва ундан ортиқ овқатланиш-ҳайвонлар ишидир, улуфи хорлик келтирар» деб бежиз айтмаганлар.\nАтрофга назар солсангиз айрим инсонлар кундузи билан бир нималарни чайнаб юрадилар, бу эса тўгри ичакни мунтазам тўлиб туришига олиб келади.\nКичик чаноқ бўшлиғида ичакни мунтазам тўлиб туриши унинг олд томонида жойлашган простата безининг сиқилишига ва қон айланишининг ёмонлашишига олиб келади, бу эса простатитнинг дастлаб ўткир, кейинчалик эса сурункали тусмларига сабаб бўлади, у аста-секинлик билан аденомани келтириб чиқаради.\nАксарият одамлар умрининг катта қисмини ўтириб ўтказадилар, бу ҳолат эса аксарият аъзо ва тизимлар фаолиятига салбий таъсир кўрсатувчи энг нотабиий ҳолатдир!\nҲайвонот оламига эътибор берсангиз, бирорта жонзот(одамдан бўлак) ўтирмайди, шу боисдан ҳам уларда простатитлар учрамайди. Биз нега ўтиришни-нотабиий деб атадик?\nБиз ўтирганда айнан простата безининг устига ўтирамиз, уни эзиб, сиқиб, қон айланишидан маҳрум қилиб ўтирамиз. Боз яна ичак мунтазам тўла бўлса, ич қотса, қон қуюқлашса, кам ҳаракатлилик қўшилса худо қўшқўллаб урди, деяверинг.\nПростатитнинг асосий сабабларидан яна бири-пала партиш жинсий ҳаёт кечиришдир! Бу эса турли инфекцияларнинг сабабчиси бўлиб, простата безининг ҳам ичдан, ҳам ташқаридан емирилишига олиб келади.\nҚонда холестерин ва глюкоза миқдорининг баландлиги, простатит прогнозининг ёмонлашишига олиб келади.\nИлгарилари одамлар сандалда (танчада) ётганлар, бу эса простата безини қиздириб, уни фаолиятини яхшилаган, шу боисдан одамлар «Етмишбой», «Саксонбой» ва ҳатто\n«Тўқсонбойлар»ни дунёга келтирган. Боз яна от эшак ва яна алланималарни минганлар, бу эса простата безини табиий массаж қилиб, қон айланишини яхшилаган.\nЯна бир сабабини айтишим лозиммикан, йўқмикан, билмадим, чунки айримлар туфли тор келганида»\nАлижон Зоҳидий қўшхотин олишни маслаҳат берганди» деб мени айбдор қилишидан хавотир- даман. илгарилари одамлар исломий қоидаларга риоя қилиб 4 тагача хотин олганлар, бу ҳам жинсий ҳаётни кучайтириб, шаҳват димланишининг олди олинган.\nШу боисдан ҳам простата безининг муаммолари нисбатан камроқ учраган. Бугунги кунда эса простата бези учун кони фойда бўлган сандаллар йўқолиб кетди, шу боисдан ҳам простатитлар кескин кўпайди.\nЭркакларнинг маълум фоизи 4 та тугул, хотинларнинг биттасига ҳам ярамай қолди.\nТаъкидлаб ўтаман; простата бези ўта нозик, кўп вазифали аъзо бўлиб, унинг ҳар қандай муаммолари фақат мутахассис томонидангина даволаниши лозим.\nБеморлардан эса соғлом турмуш тарзини кечириш, доривор гиёҳлар (наъматак, пол пола, ширинмия илдизи, кийик ўти) дамламаларидан қабул қилиш, кўпроқ жисмоний ҳаракат, сауналарга бориб туриш, сурункали инфекция ўчокларини бартараф қилиш\n(сурункали тонзиллитлар, қуртлаган тишлар), молдай бўкиб овқатланмаслик, жинсий ҳаёёт меъёрига эътибор бериш, за- рарли одатлардан (ичкиликбозлик, чекиш) воз кечиш, ични қотирмаслик талаб қилинади.


02 август 2019, 10:25\nРеспублика Гидрометеорология маркази 3 - 6 август кунлари бўйича об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 20-25 даража, кундузи 3 августда 30-35 даража, 4-6 августда 36-41 даража иссиққача кўтарилади.\nБухоро ва Навоий вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 23-28 даража, кундузи 3-4 августда 34-39 даража, 5-6 августда 36-41 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 22-27 даража, кундузи 3-4 августда 34-39 даража бўлади, 5-6 августда 36-41 даража иссиқ.\nҚашқадарё ва Сурхондарё вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 23-28 даража, кундузи 3-4 августда 36-41 даража, 5-6 августда 38-43 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 20-25 даража, кундузи 36-41 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, 3 августда баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 27-32 даража иссиқ бўлади.


Наманган Давлат университетида ҳам факультет етакчилари сайланмоқда\nАйни кунларда Республиканинг барча таълим муассасалари, ёшлар етакчиларини сайлаш тадбирларини жадаллик ва юқори суръат билан ташкил этиб келмоқда.\nНаманган давлат университетида ҳам Ўзбекистон ёшлар иттифоқининг бошланғич ташкилоти фаолиятини самарали йўлга қўйиш масаласидаги амалий ишларнинг кўлами кенг. Ўзбекистон Республикаси Олий ва ўрта махсус таълим вазирлиги ҳамда Ўзбекистон ёшлар иттифоқи Марказий Кенгашининг 2017 йил 22 августдаги №87-01-335 сонли қўшма қарорига мувофиқ, олий таълим муассасаларида ёшлар етакчисини сайлаш тартибига асосан 4-5 сентябрь кунлари гуруҳ етакчилари ва 5 сентябрдан то ҳафта якунига қадар факультет етакчиларини сайлаш тадбирлари ўтказилди.\nУнга кўра университетнинг барча таълим йўналишларидаги бакалавриат ва магистратура босқичидаги гуруҳлардан гуруҳ етакчилари сайлаб олинди. Университетда жами 7 та факультет мавжуд бўлиб, улардан табиий фанлар, физика-математика, педагогика ва ижтимоий иқтисодий факультетларида факультет етакчисини сайлаш ишлари якунланди. Демократик тамойилларга асосланган, очиқ ва ҳолисликни ўзида намоён қилган сайлов ишида, факультет талабалари орасидан ўзининг етакчилик қобилиятига эга, шижоатли, илғор ва ғайратли талабаларнинг номзодлари сайланди.\nҚуйида сайлов натижаларини ҳавола этамиз.\n1. Университетнинг физика-математика факультетида ёшлар етакчиси – физика йўналиши 4-босқич талабаси Абдулҳаев Азизбек Абдурашид ўғли;\n2. Табиий фанлар факультетида – кимё йўналиши 4-босқич талабаси Зокиров Холбек Тилланазар ўғли;\n3. Педагогика факультетида – педагогика ва психология кафедраси ўқитувчиси Тўрабоев Азамат Маҳаммадуллаевич;\n4. Ижтимоий-иқтисодий факультетида – Маънавият асослари мутахассислиги 1-босқич магистранти Кенжаев Шоҳруҳ Рустам ўғли.\nСайлов жараёнларида барча қатнашчиларга Ўзбекистон Республикаси Президентининг 2017 йил 5 июлдаги ПФ-5106-сонли “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги Фармони ҳамда “Ўзбекистон ёшлар иттифоқининг олий таълим муассасаларидаги бошланғич ташкилотлари тўғрисида”ги Низоми атрофлича тушунтирилди.\nСайловларни ўтказишда университет раҳбарияти, факультет деканлари бевосита бошчилик қилдилар. Факультет талабаларидан А.Искандаров, Н.Қамбаров ва Р.Эгамбердиевлар, сайланган етакчиларга ўз таклиф ва мулоҳазаларини билдириб ўтдилар. Етакчи ёшлар эса билдирилган ишонч ва масъулиятни дилдан ҳис этган ҳолда, келгусидаги режаларга астойдил киришдилар. Барча етакчиларга омад!\nНаманган давлат университети етакчиси.\nҳам факультет университетида сайланди Наманган етакчилари Давлат


Қиролича Елизавета II нинг эри вафот этди | Qalampir.uz\nҚиролича Елизавета II нинг эри вафот этди\nОлам\t09 Апрель 2021 16:20 8041\nБуюк Британия ва Шимолий Ирландия Қироличаси Елизавета II нинг эри, Эдинбург герцоги Филипп 99 ёшида вафот этди. Бу ҳақда бугун, 9 апрель куни Букингем саройи веб-сайтида хабар берилди.\n"Қиролича Буюк Қаҳрамони ўзининг севимли эри, Эдинбург герцоги, Қироллик олий мартабали шаҳзодаси Филиппнинг вафоти тўғрисида эълон қилди", дейилади хабарда.\n“Қироллик оиласи, бутун дунё аҳолиси билан бирга, йўқотиш учун қайғурмоқда”, дейилади Букингем саройининг Twitter саҳифасида.\nФилипп 99 ёшда эди, унинг юз ёшга тўлишига тахминан икки ой қолганди.\n21 яшар Елизавета 1947 йил 20 ноябрда 26 ёшли Филипп Маунтбаттенга турмушга чиқади. Филипп Маунтбаттен Британия денгиз кучлари офицери, Иккинчи жаҳон уруши қатнашчиси, юнон ва Дания қирол оилалари ва қиролича Викториянинг чевараси эди.\nУлар 1934 йилда Британия қироллик денгиз коллежига ташриф буюрганларидан кейин учрашишган. 1939 йилда Филипп ўқиган Дартмутда Елизавета уни севиб қолади. Филипп уруш йилларида ёш маликага эътибор қаратди, шундан сўнг ёшлар ўртасида жонли ёзишмалар бошланди. 1947 йил 9 июлда уларнинг тўйи расмий равишда эълон қилинди. Малика билан тўй арафасида Филипп Эдинбург герцоги унвонига сазовор бўлди.\nТўйдан бир йил ўтиб, 1948 йил 14 ноябрда Елизавета ва Филиппнинг тўнғич ўғли шаҳзода Чарлз ва 1950 йил 15 августда қизлари малика Анна туғилди.\nЭслатиб ўтамиз, жорий йилнинг февраль ойида герцог Филипп тоби қочгани туфайли шифохонага ётқизилганди. Шундан сўнг у март ойида юрак хуружи билан боғлиқ операцияни бошдан ўтказиб, қўшимча даволаниш учун бир муддат шифохонада қолди.\n03 Июль 12:03 68839\n04 Июль 13:26 60723\n03 Июль 14:19 44491\n03 Июль 09:53 35834\n04 Июль 16:52 34941


18:08 05.12.2019 (Янгиланган 18:12 05.12.2019)\nТОШКЕНТ, 5 дек — Sputnik. Фавқулодда вазиятлар вазирлиги Ислом цизилизацияси марказидаги ёнғин бўйича маълумот берди.\n5 декабр куни ижтимоий тармоқлар орқали Тошкент шаҳар Олмазор тумани Зарқайнар 14 берк кўчасида жойлашган Ислом цивилизацияси марказининг янги қурилаётган биносида ёнғин содир бўлаётганлиги билан боғлиқ фотосуратлар ҳамда видеолавҳалар тарқалди. Суратларда бахтсиз ҳодиса ерида тўпланган одамлар ва ўт ўчирувчиларни кўриш мумкин.\nУправление пожарной безопасности города Ташкента\nТошкентдаги кичик саноат зонасида йирик ёнғин юз берди\nЎзбекистон ФВВ ЁХББ ОАВ билан ҳамкорлик қилиш бўлинмасининг хабар беришича, ҳолат бугун 5 декабрь куни соат 16:38да содир бўлган.\nЁнғин-қутқарув хизматига хабар келиб тушган хабар асосида воқеа жойига 10 та асосий ёнғин ўчириш автоэкипажлари ҳамда 6 та махсус ва ёрдамчи ёнғин ўчириш техникалари жалб этилган.\n“Биринчи бўлинмалар чақирилган манзилга соат 16:44 етиб борган ва 16:54 да ёнғин қуршаб олиниб, соат 17:06 да тўлиқ бартараф этилган. Тан жароҳати олганлар ва ҳалок бўлганлар қайд этилмаган. Ёнғин оқибатида қурилаётган бино ертўласида жойлашган таъмирлаш учун олиб келинган теплоизоляция (пенопласт) қурилиш материаллари 150 кв.метр майдонда ёнган. Ёнғиннинг келиб чиқиш сабаби ва моддий зарар миқдори аниқланмоқда”,- дейилади хабарда.\nТошкентда интим спа-салонлар аниқланди\nТошкент шаҳар ИИББ ходимлари профилактик тадбирлар давомида Яккасарой тумани жойлашган спа-салонлар фаолиятини текширилди.\nТОШКЕНТ, 25 фев — Sputnik. Тошкент шаҳар ИИББ ходимлари профилактик тадбирлар давомида спа-салонлар фаолиятини текширилди.\nУйсиз қолган ёш қизни фоҳишаликка ундаган аёл ҳибсга олинди\nТаъкидланишича, пойтахт аҳолисидан келиб тушаётган спа-салонларда фоҳишахоналар мажудлиги ҳақидаги шикоятларнинг сони ошмоқда.\n23 ва 24 февраль кунлари мазкур тадбирлар Яккасарой тумани ходимлари томонидан ташкил этилди. Профилактик тадбирлар давомида бир қатор спа-салонлар фаолияти текширилди. Натижада “қўшимча” хизматлар таклиф қилинаётгани билан боғлиқ фактлар аниқланди.\nХотин-қизлар масалалари бўйича инспектор майор Муниса Абдураҳмонованинг сўзларига кўра, спа-салон очган тадбиркорлар кўпинча кейинчалик фаолиятда қатнашмасдан, масъулиятни менежерларга юклашади. Натижада масъул шахсда ноқонуний хизматлар ташкил этиш икмонияти пайдо бўлади. Салон эгаси учун эса ички ишлар органлари ходимларининг ташрифи кутилмаган янгиликка айланади.\nХабарда айтилишича, бундай ҳолатларнинг олдини олиш бўйича спа-салонлар ходимлари ва раҳбарлари билан профилактик суҳбатлар ўтказилмоқда. Тошкент шаҳар ИИББ ходимлари интим характерга эга ноқонуний хизматлар учун маъмурий ва жиноий жавобгарлик кўзда тутилгани ҳақида огоҳлантирмоқда.\nфоҳишахона, Тошкент, Ўзбекистон


Сочида беш ўзбекистонлик маъмурий жазога тортилди\n18 январ 2021, Тошкент вақти: 12:53\nСочининг Россия-Абхазия чегараси яқинида жойлашган Нижная Шиловка қишлоғида беш нафар Ўзбекистон фуқароси ушланди.\nРоссия Федерал хавфсизлик хизматининг Қораденгиз-Азов чегара бошқармаси матбуот хизмати маълумотига кўра, ўзбекистонликлар пул йўқлиги сабабли Россия қонунига зид равишда иш излаб қишлоққа боришга мажбур бўлган.\nЮга.ру портали хабарига кўра, ўзбекистонликлар чегара ҳудудида бўлиш учун рахсатномага эга бўлмагани сабабли маъмурий жазога тортилган.\nРоссия чегара хизмати маълумотига кўра, жорий йил бошидан бери Сочи сарҳадчилари чегара режимини бузган 150дан ортиқ одамни қўлга олган.\nУларнинг ярмидан кўпини чет эл фуқаролари ташкил қилади.


Англия кубоги. Ярим финалга қуръа ташланди » Скачать музыку бесплатно новинки музыки 2016-2017\nКомментариев: 0 Просмотров: 101 Дата: 16-03-2016, 03:14 Англия Кубогида ярим финал жуфтликлари маълум бўлди. Илк ярим финалда “Кристал Пэлас” ва “Уотфорд” жамоалари ўзаро муносабатларига ойдинлик киритиб олишади.Иккинчи ярим финалчи “Эвертон” клуби эса ўз рақибини кутяпти. “Манчестер Юнайтед” – “Вест Хэм” ўйинида 1:1 ҳисоби қайд этилганди. Энди такрорий учрашувдан сўнг сўнгги ярим финалчининг номи маълум бўлади.АНГЛИЯ КУБОГИ. ЯРИМ ФИНАЛ“Кристал Пэлас” — “Уотфорд”“Эвертон” — “Вест Хэм” / “Манчестер Юнайтед”Эслатиб ўтамиз, ярим финал ўйинлари “Уэмбли” стадионида бўлиб ўтади. Учрашувлар 23 ва 24 апрель кунлари ўтказилади. Биринчи ёзилган жамоалар ўйинда номинал мезбон бўлишади. - деб хабар бермоқда Stadion.uz нашри.


Qalampir.uz - Трамп ва Порошенконинг суҳбати ҳақида маълумот берилмаяпти\nТрамп ва Порошенконинг суҳбати ҳақида маълумот берилмаяпти\n13:44, 16.11.2016 Олам\nАҚШнинг янги президентининг жамоаси Украина раҳбари ва Дональд Трампнинг суҳбати ҳақидаги пресс-релизни эълон қилмади.\nАҚШга президент этиб сайланган Дональд Трамп Украина президенти билан музокара олиб борди. Бироқ, Трампнинг матбуот хизмати ушбу музокара ҳақида ҳеч қандай маълумот бермаяпти. Бу ҳақда “Kp.ru” сайти хабар бермоқда.\nАҚШнинг янги президентининг матбуот хизмати Петр Порошенко билан Дональд Трампнинг телефон орқали даслабки суҳбатини оммага тақдим этмаяпти. Олдинроқ эса Владимир Путин билан олиб борган ҳудди шундай суҳбати ҳақида оламга жар солган эди.\nКиевда эса бунинг акси, Америка раҳбари ва Порошенконинг суҳбати ҳақида батафсил маълумот берилмоқда. Маълумотлар музокара давомида “стратегик ҳамкорликни мустаҳкамлаш борасида фаол ҳамкорлик қилиш” ҳақида сўз борганини тасдиқлайди. Порошенко, ҳатто, Трампга “қулай вақт топиб Украинага ташриф буюришни” таклиф қилган.\nМаълумот ўрнида, Петр Порошенко БМТ Бош Ассамблеясининг 71-сессиясига ташрифи чоғида АҚШ президентлигига номзодларнинг ҳар иккиси – Дональд Трамп ҳамда Ҳиллари Клинтонга учрашув ўтказиш таклифини билдирган эди. Клинтон ушбу таклифга розилик берган ҳолда, Трамп Порошенконинг таклифини эътибрсиз қолдирган эди.\nЎша вақтда АҚШ президентлигига номзод бўлган Трампнинг штаби таклиф этиборсиз қолдирилишини, худди ҳозиргидек, изоҳлашни истамаганди.\nТеглар:Дональд Трамп Пётр Порошенко Телефон суҳбати\nГермания Ташқи ишлари вазири Туркияга ташриф буюрди\n18:46, 15.01.2019 7 408\n15:29, 15.01.2019 3 625\n13:21, 14.01.2019 4 758\nИккинчи америка-корейс саммитининг тахминий жойи маълум бўлди\n12:09, 07.01.2019 1 690


Бухоро вилояти. СИФАТСИЗ ШЛАКОБЛОК МОЖАРОСИГА ЧЕК ҚЎЙИЛДИ - Истеъмолчилар ҳуқуқларини ҳимоя қилиш Агентлиги\nБухоро вилояти. СИФАТСИЗ ШЛАКОБЛОК МОЖАРОСИГА ЧЕК ҚЎЙИЛДИ\nБухоро шаҳрида истиқомат қилувчи И.Ж. уйдаги қурилиши учун “Тошев Юсуф” МЧЖда бўлиб, кўргазмага қўйилган шлокоблокли ғиштларни кўрди. Маъқул бўлгач 445 дона шлакоблок ғиштига 600 минг сўм пулни тўлади.\nБелгиланган муддатда истеъмолчининг хонадонига машинада келтирилган бу қурилиш материалининг бир қисми сифатсизлиги ёриқларидан маълум бўлди. Уларни ҳовли четига ташиб, тахланаётганда эса бурчак қисмлари уваланиб кетди. Уй эгаси бу ҳолатга жиддий қарамади. Энг ёмони фойдаланиш жараёнида бу ғиштларнинг қолипдан нотекис чиққани етмаганидек, аралашмаларнинг меъёрида қорилмаганлиги сабаб озгина ҳаракат натижасида икки, учга бўлиниб кетаверди. Бу ҳолатдан уста уй эгасини хабадор қилиб қўйди. И.Ж. чидамсиз ғиштдан уй қуриш мумкин эмаслигини ўйлаб кўрди ва бу ҳақда “Тошев Юсуф” МЧЖга вазиятни тушунтириб, сифатсиз ғишт расмларини ҳам кўрсатди. Орадан бир ҳафта ўтди, лекин масалага муносабат билдирилмади.\nШундан сўнг И.Ж. Истеъмолчилар ҳуқуқларини ҳимоя қилиш агентлигининг Бухоро вилояти ҳудудий тузилмасига истеъмолга яроқсиз шлокоблокли ғиштни МЧЖ қайтариб олмаганлигидан норози бўлиб мурожаат қилди.Мурожаат ўрганилганда ғиштлар ишлаб чиқарилгандан сўнг маълум муддатда қуритилмагани маълум бўлди. Мазкур фирманинг хизмат кўрсатувчиларга Ўзбекистон Республикасининг “Истеъмолчиларнинг ҳуқуқларнинг ҳуқуқларини ҳимоя қилиш тўғрисида”ги Қонуни талаблари тушунтириб ўтилди. Ниҳоят чидамсиз қурилиш материали учун амалга оширилган тўловлар истеъмолчига қайтарилишига эришилди.\nCategories: Муаммо: мурожаат ва натижа, Янгиликлар 18.06.2020


Ўзбекистон ва Қозоғистон иқтисодий муносабатлари 47 фоизга ўсди\n05 декабр 2020, Тошкент вақти: 23:29\nдекабр 22, 2012\nЎзбекистон президенти Ислом Каримов 21 декабрда Оқсарой резиденциясида Тошкентга расмий сафар билан келган Қозоғистон Бош вазири Серик Ахметовни қабул қилди.\nРасмий маълумотларга қараганда, учрашув чоғида Каримов Қозоғистонни Ўзбекистоннинг “вақт томонидан синалган, ишончли ҳамкори ва яқин қўшниси”, деб атаган.\nҚозоғистон ва Ўзбекистон ўртасидаги савдо айланмаси сўнгги йилда 47 фоизга ўсгани айтилмоқда. Товар айрбошлаш 2011 йилда 2,8 миллиард долларни ташкил этган.\nСтатистик маълумотларга кўра, 2012 йилнинг 10 ойи мобайнида икки давлат ўртасидаги товар айрбошлаш 2,4 миллард долларга етган.\nЎзбекистондаги маҳаллий нашрлар Алишер Усмоновнинг Ўзбекистон президенти Давлат хавфсизлик хизматига раис этиб тайинлангани ҳақида хабар берди.\nЛекин, ушбу тайинлов ҳақида расман маълум қилинмаган.\nУсмонов бундан олдин Давлат хавфсизлик хизмати раисининг ўринбосари сифатида ишлаган.\nКун.уз нашрига кўра, ушбу тайинлов октябр ойи охирларида амалга оширилган.\nАйнан ўша пайтда Баҳодир Тошматов Давлат хавфсизлик хизмати раислигидан олиниб, президент ҳузуридаги Хавфсизлик кенгашига ишга ўтказилганди.\nКун.уз нашрига кўра, Тошматов Хавфсизлик кенгаши котибининг Қуролли Кучларни ривожлантириш масалалари бўйича ўринбосари лавозимига тайинланган.\nЎзбекистон ва Тожикистон расмийлари икки мамлакат ўртасидаги авиаалоқани 2021 йил 1 январидан тиклаш бўйича музокара олиб бормоқдалар. Бу ҳақда “Азия-Плюс” агентлиги Тожикистон ҳукуматидаги ўз манбаси сўзларига таянган ҳолда хабар тарқатди.\nТошкент билан Душанбе ўртасидаги мунтазам қатновлар шу йил март ойда коронавирус пандемияси туфайли чегаралар ёпилгани ортидан тўхтатилганди.\nЎзбекистон билан Тожикистон расмийлари икки пойтахт ўртасидаги парвозларни 1 ноябргача тиклаш масаласини муҳокама қилишгани, кейин бу муддат 1 декабрга кўчирилгани, сўнгра бу иш янги йилга қолгани ҳақида Озодлик аввал хабар қилган.\n“Азия-Плюс” маълумотига кўра, ҳозирча ўзбек-тожик чегарасидан икки мамлакат фуқароларидан уч тоифасигина ўтиши мумкин. Булар Тожикистон ёки Ўзбекистон олий таълим муассасаларида ўқийдига талабалар, қўшни мамлакатда хотини, эри ёки фарзандлари бўлган фуқаролар ҳамда Ўзбекистон ёки Тожикистоннинг коронавирусга қарши кураш бўйича республика штабларидан тегишли рухсатнома олган кишилардир.\nЎзбекистоннинг аввалги президенти Ислом Каримовнинг тўнғич қизи Гулнора Каримова Швейцарияда бўлиб ўтган судда ютиб чиқди. Bloomberg нашрининг ёзишича, бу ғалаба унга музлатилган 350 миллион долларини қайтариб олиш имконини беради.\nШвейцария Федерал апелляция суди 3 декабрь куни Г. Каримовани Гибралтарда рўйхатга олинган Takilant ширкатининг қонуний бенефициари деб топишга оид аризасини қаноатлантирган. Мазкур ширкатнинг Швейцариядаги банк ҳисоб рақамидаги пуллар 2018 йилги жиноят иши доирасида музлатиб қўйилган эди.\n“Федерал прокуратура Гулнора Каримованинг активларини мусодара қилишга ҳаракат қилгани эътиборга олинса, бу у учун жуда муҳим ғалабадир”, деган Г. Каримованинг адвокати Грегуар Манжа.\nЖиноят иши бўйича пулларнинг асл эгаси Гулнора Каримова бўлганини яшириш мақсадида ҳужжатларни сохталаштирганликда ва пул ювишда айбланган ўзбекистонлик Б. исмли шахс айбдор деб топилган.\nЖиноят ишлари бўйича Тошкент шаҳар суди шу йил 18 март куни Гулнора Каримова ва у томонидан ташкил этилган жиноий уюшма аъзоларига нисбатан жиноят иши бўйича ўз ҳукмини эълон қилинганди.\nСуд Г. Каримовани жиноий уюшма ташкил этиш, товламачилик, ўзлаштириш ва растрата йўли билан талон-торож қилиш, жиноий фаолиятдан олинган даромадларни легаллаштириш ва бошқа жиноятларни содир этганликда айбдор деб топиб, уни 13 йилу 4 ой муддатга озодликдан маҳрум қилиш ҳақида ҳукм чиқарган.\nЖиноят қонунчилиги нормаларига мувофиқ ҳамда бир неча жиноят ва ҳукмлар мажмуи бўйича жазо тайинланганлигини инобатга олган ҳолда, жазо муддатини 2015 йил 21 августидан бошлаб ҳисоблаш белгиланган.\nАввалроқ Адлия вазирлиги ва Бош прокуратура ваколатли идоралар иштирокида Гулнора Каримова томонидан жиноий йўл билан орттирилган мулкларни Ўзбекистонга қайтариш бўйича олиб борган саъй-ҳаракатлари натижасида жорий йил 14 майида Франциядан 10 миллион АҚШ доллари миқдоридаги активлар Ўзбекистонга қайтарилганини очиқлаганди.\nЭлектр, газ ва иссиқлик таъминоти бўйича истеъмолчилардан келаётган шикоятлар сони кескин ошди\nЖорий йил ноябрь ойида Истеъмолчилар ҳуқуқларини ҳимоя қилиш агентлигига республика бўйича 4693 та ариза ва шикоят келиб тушган. Бу рақам, агентлик ахборот хизматига кўра, ўтган йилнинг шу даврига нисбатан 2,5 баравар кўпдир.\nАйни пайтда уй-жой коммунал хизмат кўрсатишдаги ҳуқуқбузарликлар бўйича аниқланган мурожаатларнинг сони 3544 тага (одатдагидан 5 баробар кўп) етган.\nАгентлик истеъмолчилардан тушган мурожаатларининг асосий қисми кўп қаватли уйлардаги электр энергияси таъминоти, газ ва иситиш тизимлари билан боғлиқ бўлганини очиқлаган.\n“Шу билан бирга Истеъмолчилар ҳуқуқларини ҳимоя қилиш агентлигининг 1159 ишонч телефони, веб-сайти ва электрон почтаси орқали кунига 600 га яқин сўровлар қабул қилинди”, дейилган хабарномада.\nҚайд этилишича, шикоятлар энг кўп Тошкент шаҳри, сўнгра Фарғона ва Тошкент вилоятларида истиқомат қилувчи истеъмолчилардан келган.\n“Rothschild & Co” ширкати вакилларининг ўзбек расмийлари билан учрашуви, Тошкент, 2020 йил 3 декабри (mift.uz фотоси)\nЎзбекистон Бош вазирининг ўринбосари, инвестициялар ва ташқи савдо вазири Сардор Умурзоқов 3 декабрь куни Тошкентда “Rothschild & Co” компаниясининг бошқарувчи директори Ариэль де Ротшильд билан музокаралар ўтказган. Бу ҳақда Инвестициялар ва ташқи савдо вазирлиги матбуот хизмати маълумот тарқатди.\nМулоқот чоғида меҳмон расмий Тошкентнинг бозор иқтисодиёти билан очиқ давлат шакллантириш, инвестиция муҳитини яхшилаш ва хусусий мулк институтини мустаҳкамлаш борасида муҳим ютуқларга эришганини қайд этган ҳамда ўз ширкатининг янги йўналишлар учун очиқ, илғор ва истиқболли давлат сифатида Ўзбекистонга қизиқишини таъкидлаган.\nУчрашув пайтида, вазирлик қайдича, “Rothschild & Co” компаниясининг Буюк Британия, АҚШ ва ЕИнинг етакчи хорижий инвестор-компанияларини саноат кооперацияси лойиҳаларини амалга оширишга, шунингдек, Ўзбекистондаги давлат активларини хусусийлаштиришга ва мамлакатнинг банк-молия сектори жозибадорлигини биргаликда оширишга жалб қилишдаги иштирокининг истиқболлари кўриб чиқилган.\n“Учрашув якунида ҳамкорлик қилиш истиқболларини биргаликда ўрганиш ва инвестициялар соҳасида ўзаро манфаатли шериклик механизмларини ишлаб чиқиш тўғрисида келишувга эришилди”, дейилади хабарномада.\n“Rothschild & Cо” Ротшильд хонадонининг Британия ва Франциядаги авлодлари томонидан назорат қилинадиган молиявий-холдинг ширкати бўлиб ҳисобланади.\nТошкент тиббиёт академияси Фарғона филиали негизида Фарғона жамоат саломатлиги тиббиёт институти ташкил қилинади. Бу ҳақдаги қарор президент Ш. Мирзиёев томонидан 3 декабрь куни имзоланган.\nҚарорга мувофиқ, қуйидагилар институт фаолиятининг асосий йўналишлар этиб белгиланган:\nсоғлиқни сақлаш ҳамда санитария-эпидемиологик осойишталик ва жамоат саломатлиги муассасалари учун тор соҳадаги мутахассисликлар бўйича шифокорларни тайёрлашни ташкил этиш;\nетакчи хорижий тиббиёт олий таълим муассасалари билан ҳамкорликда малакали мутахассисларга эҳтиёж юқори бўлган соҳалар учун қўшма таълим ва академик мобиллик дастурлари асосида кадрлар тайёрлаш;\nсоғлиқни сақлаш, санитария-эпидемиологик осойишталик ва жамоат саломатлигини, касалликлар профилактикаси, паразитология, микробиология, вирусология, соғлом турмуш тарзини ривожлантириш масалалари бўйича истиқболли инновацион, амалий ва фундаментал илмий-тадқиқот ишларини амалга ошириш, шунингдек, уларнинг натижаларини тиббиёт амалиётидаги мавжуд муаммолар ечимига қаратиш;\nбириктирилган Абу Али ибн Сино номидаги Жамоат саломатлиги техникумлари ва тиббиёт коллежлари дастурларининг узлуксизлиги ва изчиллигини таъминлаш, улар фаолиятини самарали ташкил қилиш, илмий-услубий ёрдам кўрсатиб бориш;\nхорижий мамлакатларнинг етакчи тиббиёт ташкилотлари, илмий-тадқиқот марказлари билан таълим ҳамда илм-фан соҳаларида узоқ муддатли ҳамкорликни мустаҳкамлаш ва ривожлантириш;\nмоддий-техника базасини модернизация қилиш ва мустаҳкамлаш, симуляцион марказ, ўқув ва илмий-тадқиқот лабораторияларини замонавий асбоб-ускуналар билан жиҳозлаш.\nДавлат олий таълим муассасаси ҳисобланган мазкур институтга қабул ҳар йили белгиланадиган ОТМга ўқишга қабул қилишнинг давлат буюртмаси параметрлари доирасида ва қўшимча қабул параметрларидан келиб чиққан ҳолда амалга оширилиши кўзда тутилган.\nИнститут ўқиш 2021/2022 ўқув йилидан бошланиши кутилмоқда.\nВакцина намуналарини санитария эпидемиология хизмати бошлиғининг биринчи ўринбосари Холмамат Норбоев қабул қилиб олган.\nРоссиянинг COVID-19га қарши “Cпутник V” вакцинаси намуналари Ўзбекистонга олиб келинди. Вакцинани Тошкентга шахсан Россия саноат ва савдо вазири Денис Мантуров олиб боргани ҳақида 4 декабрь куни вазирлик матбуот хизмати маълум қилди.\nРасмий билдирувда таъкидланишича, вакцина намуналарини Ўзбекистон санитария эпидемиология хизмати бошлиғининг биринчи ўринбосари Холмамат Норбоев қабул қилиб олган.\n“Намуналар ўзбек томонига вакцинани рўйхатга олиш ва уни Ўзбекистонда ишлаб чиқаришни йўлга қўйиш учун зарур бўлган синовларни ўтказиш учун тақдим этилди”, -дейилади вазирлик билдирувида.\nАввалроқ Озодлик радиоси 1994 йилдан бери Ўзбекистон фармацевтика бозорида ишлаётган Laxisam ширкати бош директори Шавкат Алимуҳамедов ўз ширкати Россиянинг тўғридан-тўғри инвестициялар фонди (РТИФ) билан эришилган келишув доирасида вакцинани қабул қилиб олишга тайёрлигини билдиргани, аммо вакцина таъминоти бўйича Россиядан шу кунгача жавоб келмагани тўғрисида хабар берган эди.\nШу йилнинг сентябрь ойида Laxisam ширкати билан Россия ўртасида эришилган дастлабки келишувга кўра, 10 миллион доза 2020 йилнинг охирига қадар, яна 25 миллион доза эса 2021 йил бошида Ўзбекистонга етказилиши кўзланган эди.\nКуни кеча Соғлиқни сақлаш вазирлиги "Спутник-V" вакцинасини Ўзбекистонда синовдан ўтказиш режалангани ва бунинг учун Россияга 500 доза вакцина учун буюртма берилганини хабар қилганди.\nАммо Россияда вакцинани кенг кўламда ишлаб чиқариш жараёни ҳануз бошлангани йўқ. Россия саноат ва савдо вазирлигининг билдиришича, Россия яқин кунларда фақат 2 миллион доза вакцина ишлаб чиқариш қувватига эга.\nЎзбекистонда ишлаб чиқарилган пичоқлар.\nЖорий йилнинг 5 ноябридан 2 декабригача Тошкент шаҳрида совуқ қурол ёки совуқ қурол сифатида фойдаланиши мумкин бўлган ашёларни олиб юрганларга нисбатан 541 та баённома тузилди.\nТошкент шаҳар Ички ишлар Бош бошқармасиининг 3 декабрда хабар беришича, суд 50 нафар ҳуқуқбузарга нисбатан маъмурий қамоқ жазосини белгилаган, қолган шахслар суд органлари томонидан айбдор деб топилиб, жаримага тортилган.\n5 ноябрда Маъмурий жавобгарлик тўғрисидаги кодекснинг 14, 245, 287-моддалари тўлдирилиб, кодексга янги 185² ва 185³-моддалари қўшилган эди.\nМазкур ўзгартишларга асосан, совуқ қуролни жамоат жойларида ғилофсиз олиб юрганларга 111 минг 500 сўмдан 223 минг сўмгача миқдорда жарима жазоси белгиланди.\nШунингдек, Жиноят кодексининг қурол ёки совуқ қурол сифатида ишлатилиши мумкин бўлган ашёлардан фойдаланган ҳолда қасддан баданга шикаст етказганлик учун жазо чораларини белгилаш тўғрисидаги 104 ва 105-моддаларга ўзгартириш киритилган.\nРасмий маълумотларга қараганда, Ўзбекистонда жорий йилнинг январидан августигача ўтган 8 ой мобайнида ўткир тиғли буюмлардан фойдаланган ҳолда 542 та жиноят содир этилган, шундан 168 таси қотиллик.\nЖорий йилнинг февралида Ички ишлар ходимлари ўтказаётган рейдларда пичоқ, ўроқ, болта, чопқи, қайчи, кетмон каби ўткир тиғли асбобларни очиқда сотаётган савдогарлардан бундай буюмлар тортиб олингани ҳақда Озодлик хабар берган эди.\nОрол денгизининг бугунги аҳволи.\nОрол денгизи ва Оролбўйи ҳудудидаги 375 минг гектар ерда ўрмонзор барпо этилади. Бу ҳақда ҳукуматнинг “Республика ҳудудларида ўрмонзорлар, шунингдек, Орол денгизи ва Оролбўйи ҳудудларида “Яшил қопламалар” барпо этиш бўйича қўшимча чора-тадбирлар тўғрисида”ги қарорида белгилаб қўйилди.\nҚарорга асосан жами 560 минг гектар майдон “яшил қопламалар” учун ажратилган. Бу майдоннинг 375 минг гектарида ўрмонзорлар барпо этилади.\nҚорақалпоғистондаги ўрмон фонди ерлари ва Орол денгизининг суви қуриган ҳудудларида, Хоразм, Бухоро ва Навоий вилоятларидаги Оролбўйи ҳудудларида 172 минг гектар ҳамда бошқа ҳудудлардаги ўрмон фондининг тоғ, водий ва тўқай ерларида 13 минг гектар майдонга дарахтлар экилади.\nЎрмонзорлар барпо этиш учун зарур бўлган қўшимча ер майдонлари доимий фойдаланиш ҳуқуқи асосида давлат ўрмон фондига берилади.\nЎрмонзорларни вилоятлар бюджетлари, юридик ва жисмоний шахсларнинг ҳайриялари, Оролбўйи минтақаси учун Инсон хавфсизлиги бўйича кўп томонлама шериклик траст жамғармаси (БМТ) маблағлари ҳисобига барпо этиш режалаштирилмоқда.\nОта-бола 3 декабрь куни Тошкентга учиб келди. Ташқи меҳнат миграцияси агентлиги фотосурати.\nМосква вилоятида қийин аҳволга тушиб қолиб, ўрмонда яшаётган Ўзбекистон фуқароси ва унинг етти ёшли фарзанди Ўзбекистонга олиб келинди.\nТашқи меҳнат миграцияси агентлигининг маълум қилишича, 3 декабрь куни Москва-Тошкент рейси билан учиб келган Шуҳрат Жалилов ва унинг ўғли Амал Жалилов Тошкент халқаро аэропортида агентлик вакиллари томонидан кутиб олиниб, доимий яшаш жойига кузатиб қўйилди.\nШуҳрат Жалилов ва унинг ўғли Амал Жалилов ҳақида аввалроқ маҳаллий нашрлар ва ижтимоий тармоқларда хабарлар тарқатилган эди.\nТашқи миграция агентлигининг билдиришича, 1974 йилда туғилган Ўзбекистон фуқароси Шуҳрат Жалилов узоқ йиллардан буён Россияда ишлаб келган. Унинг Украина фуқароси бўлган аёлдан 2013 йилда фарзанди туғилган. 2020 йил август ойида боланинг онаси вафот этган.\nШуҳрат Жалилов ва унинг ўғли Амал Жалилов Ташқи меҳнат миграцияси агентлигининг Россиядаги ваколатхонаси, Ўзбекистоннинг Россиядаги элчихонаси, Халқаро миграция ташкилоти ҳамкорлигида ватанига қайтарилган.\n“Халқ сўзи” нашри 19 ноябрь куни Москва вилоятидаги Балашиха ўрмонидан топилган Маугли лақабли Амал Жалиловга туғилганлиги тўғрисидаги гувоҳнома берилгани ҳақида хабар берган эди.\nАндижонлик блогер Абдуфатто Нуритдинов\nАндижон шаҳар ички ишлар органлари фаолиятини мувофиқлаштириш бошқармаси ҳузуридаги тергов бўлими томонидан блогер Абдуфатто Нуритдиновга қарши очилган жиноят иши бекор қилинди. Бу ҳақда Ўзбекистон Бош прокуратураси жамоатчилик билан алоқалар ва ҳуқуқий ахборот бўлими бошлиғи Ҳаёт Шамсутдинов телеграм канали орқали маълум қилди.\nҚайд этилишича, Отабек Нуритдинов тахаллуси остида фаолият юритадиган Абдуфатто Нуритдинов шу йил октябрь ойида Facebook ижтимоий тармоғидаги ўз саҳифасида Андижон шаҳридаги 25-мактаб директор ўринбосари Гулчеҳра Мирзаевани “маънавий бузуқ аёл” ва шу каби сўзлар билан ҳақоратлаганлиги бўйича 20 ноябрь куни Андижон шаҳар ИИО ФМБ ҳузуридаги тергов бўлими томонидан Ўзбекистон Жиноят кодексининг 140-моддаси (ҳақорат қилиш) билан жиноят иши қўзғатилган.\nБундан хабар топган блогер ўзига нисбатан асоссиз жиноят иши қўзғатилганлиги ҳақида Facebook’да пост қолдирган. Бу маълумот асосида Андижон вилояти прокуратураси ташаббуси билан мазкур жиноят иши назорат тартибида ўрганилган.\nБП мулозими Ҳ. Шамсутдиновга кўра, ҳолатни ўрганиш чоғида жиноят иши қўзғатиш ҳақидаги қарорни қабул қилишда жиноят-процессуал қонунчилиги талабларига тўлиқ риоя қилинмаганлиги аниқланган. Шу важдан Жиноят-процессуал кодексининг 23-моддаси (айбсизлик презумпцияси) 3-қисмига мувофиқ, Абдуфатто Нуритдиновга нисбатан қўзғатилган жиноят иши бекор қилинган.\nБлогер А. Нуритдинов ўтган йил 30 декабрь куни маҳаллий мулозимлар шикояти асосида Андижон вилояти маъмурий суди томонидан 15 сутка қамоқ жазосига ҳукм қилинганди. Расмий маълумотларда айтилишича, Абдуфатто Нуритдинов туҳмат, ҳақорат ва майда безориликда айбдор, деб топилган. А. Нуритдинов ўзига қўйилган айбловларни тан олмаган ва кассация тартибида судга шикоят қилган. Суд унинг шикоятини рад қилган ва блогер 15 суткадан сўнг – 2020 йил 14 январида озод қилинган.\nАндижонлик блогер 15 суткага қамалган пайтда Озодлик суҳбатлашган манбалардан бири Абдуфатто Нуритдиновнинг “асосан Андижон вилояти ва Асака тумани ҳокимлик вакилларининг бюджет пулларини талон-торож қилишларини аёвсиз ёритиб келган”ини айтган эди.\nUzbekistan Airways авиаширкати жорий йил 10 декабридан эътиборан Тошкентдан Нур-Cултонга мунтазам қатновларни тикламоқда.\nАвиаширкат матбуот хизмати тарқатган маълумотга кўра, Қозоғистон пойтахтига парвозлар кейинги ҳафтадан бошлаб ҳар пайшанба ва сешанба (15 декабрдан эътиборан) кунлари амалга оширилади.\nАйни пайтда 8 декабрдан Қозоғистоннинг Олмаота шаҳрига ҳам мунтазам авиақатнов тикланади.\nАвиаширкат хабарномасида парвоз чоғида пандемия важидан жорий қилинган чекловлар ҳақида (масалан, йўловчилардан ПЗР маълумотномаси талаб қилиниши каби) ҳеч нарса дейилган эмас.\nТошкент шаҳар тез тиббий ёрдам клиник шифохонаси, Тошкент шаҳар перинатал маркази ва Тошкент шаҳар 3-сон юқумли касалликлар шифохонаси шу йил 2 декабридан бошлаб коронавирус чалинган беморларни қабул қилишни тўхтатган. Бу ҳақда Соғлиқни сақлаш вазирлигининг жамоатчилик билан алоқалар бўлими раҳбари Фурқат Санаев ўз телеграм канали орқали маълум қилди.\nҚайд этилишича, мазкур шифохоналар соғлиқни сақлаш вазирининг тегишли буйруғига асосан бундан буён ўз йўналиши бўйича дастлабки тартибда фаолиятини давом эттиради. Бу касалхоналарда муолажаси давом этаётган беморлар эса 1- ва 2-сон Зангиота юқумли касалликлар шифохоналарига кўчирилади.\n“Беморлар чиқарилгандан сўнг муассаса ўрнатилган тартибда зарарсизлантирилади ва эпидемияга қарши чоралар кўрилиб, мавжуд тиббий жиҳозлар консервация қилинади”, дейилган хабарномада.\nЎзбекистоннинг турли жойларида ўтган ҳафтадан бошлаб COVID-19 марказлари ёпила бошлагани ҳақида Озодлик аввалроқ хабар қилганди.\nЎзбекистондаги тижорат банклари активлари, Марказий банк маълумотига кўра, жорий йил 1 ноябрь ҳолатига кўра 345 триллион 100 миллиард сўмни ташкил қилди. Бу эса 2020 йил аввалидаги ҳолат билан солиштирганда 26,5 фоизга кўпдир.\nАйни пайтда Ўзбекистон банк сектори активларининг 85 фоизи ёки 292 триллион 820 миллиард сўм давлат улуши мавжуд банклар ҳиссасига тўғри келади.\nАктивлар ҳажми бўйича Ўзмиллийбанк (77 триллион 5 миллиард сўм ёки жами активларнинг 22,3 фоизи), Ўзсаноатқурилишбанк (45 триллион 983 миллиард сўм ёки жами активларнинг 13,3 фоизи) ва Асака банк (40 триллион 731 миллиард сўм ёки жами активларнинг 11,8 фоизи) пешқадамлик қилмоқда.\nЖорий йил 1 ноябригача Ўзбекистон банклари 266 триллион 93 миллиард сўм кредит берган. Берилган кредитлар ҳажми бўйича ҳам номлари юқорида зикр этилган банклар олдинда бормоқда.\nНоябрь ойигача банклар 105 триллион 7 миллиард сўмлик депозит жалб қилишган. Айни пайтда депозитларнинг 71 фоизи ёки 74 триллион 780 миллиард сўм давлат банкларига жойлаштирилгани айтилмоқда. Жалб қилинган депозитлар бўйича Ўзмиллийбанк, Халқ банки ва Ўзсаноатқурилишбанк олдинда бормоқда.\nБу орада Ўзбекистондаги тижорат банкларининг мажбуриятлари 2020 йил 1 ноябрь ҳолатига кўра 287 триллион 590 миллиард сўмни ташкил қилган. Жорий йил 1 январь ҳолатига кўра бу кўрсаткич 221 триллион 700 миллиард сўмга тенг эди.\nЎзбекистон пойтахти Тошкент шаҳрида Япония рақамли университети ташкил этилади. Бунга оид ҳукумат қарори жорий йил 2 декабрида қабул қилинган.\nОлий ва ўрта махсус таълим вазирлиги маълумотига кўра, янги университетнинг асосий вазифалари ва фаолият йўналишлари этиб АКТ, дастурий таъминотни ишлаб чиқиш, ахборот тизими ва компьютер тармоқларини бошқариш бўйича олий маълумотли рақобатбардош кадрларни тайёрлаш ҳамда бошқалар белгиланган.\nҲукумат қарорига мувофиқ, Тошкентдаги Япония рақамли университети нодавлат олий таълим муассасаси ҳисобланади.\nУниверситетда ўқитиш Япониянинг Отемае университети, Токио онлайн университети ва бошқа нуфузли ОТМ ҳамда Ўзбекистон давлат таълим стандартлари талаблари инобатга олинган ҳолда Олий ва ўрта махсус таълим вазирлиги билан келишилган ҳолда тасдиқланадиган ўқув режалари ва фан дастурларига мувофиқ равишда япон ва ўзбек тилларида тўлов-контракт асосида амалга оширилади.\nУниверситетда бакалавриат таълим йўналишлари бўйича кундузги ва масофавий таълим шаклларида кадрлар тайёрланади.\n“Муҳандис-дастурчи” бакалавриат таълим йўналиши бўйича университетга талабаларни қабул қилиш 2020/2021 ўқув йилидан, “Компьютер графикаси ва дизайн” бакалавриат таълим йўналиши бўйича – кейинги ўқув йилидан бошлаб амалга оширилади.\n“2020/2021 ўқув йили ҳамда кейинги ўқув йилларида университетга қабул қилиш параметрлари Олий ва ўрта махсус таълим вазирлиги билан келишилган ҳолда белгиланади”, дейилган хабарномада.\nҚайд этилишича, битирувчиларга олий таълим тўғрисидаги ҳужжат сифатида тан олинадиган Япония университетлари ҳамда Ўзбекистон Республикасининг белгиланган намунадаги дипломлари берилади.\n2017 йилда Тошкент металлургия заводи лойиҳаси келиб чиқиши ўзбекистонлик бўлган қозоғистонлик миллиардер Фаттоҳ Шодиевга қарашли экани иддао қилинган эди.\nЙилига 500 минг тонна темирни қайта ишловчи Тошкент металлургия заводи 4 декабрь куни ишга туширилади. Бу ҳақда ТАСС “Метпром” давлат концерни раҳбари Андрей Дейнекога таянган ҳолда хабар тарқатди.\nХабарда айтилишича, мазкур завод Ўзбекистон ҳукумати ва Россиянинг “Метпром” ширкати ҳамкорлигида қуриб битказилди. Лойиҳанинг умумий қиймати 325 миллион еврони ташкил қилган. Бу маблағнинг 50 фоизини Росэксимбанк таъминлаган. Лойиҳанинг қолган эллик фоизини Ўзбекистон ҳукумати ва хусусий инвестор молиялаштирган.\nДайнеконинг айтишича, Россия ҳукумати лойиҳани молиялаштирибгина қолмай, балки уни амалга ошириш учун қўшимча 90 миллион евро миқдорида кўмак кўрсатган. Яъни техник лойиҳалаштириш, инжиниринг, ускунлар ва метал конструкцияларини етказиб бериш ишларини амалга оширган.\n“Тошкент металлургия заводини қуришда 30та ишлаб чиқарувчи ва мингга яқин одам иш билан таъминланди”,-деди Дейнеко.\nОзодлик радиоси 2017-2018 йилларда Ўзбекистондаги йирик бизнес лойиҳалар, жумладан, Тошкент металлургия заводи лойиҳаси шубҳали ширкатлар томонидан амалга оширилиши режалаштирилаётгани ҳақида мақолалар берган эди.\nЎзбекистонда бошланган йирик бизнес лойиҳаларига оид маълумотлардан яхши хабардор мулозимнинг Озодлик билан суҳбатда иддао қилишича¸ 2017 йил февраль ойида президент Шавкат Мирзиëев бевосита танишиб¸ маъқуллаган Тошкент металлургия заводи лойиҳаси келиб чиқиши ўзбекистонлик бўлган қозоғистонлик миллиардер Фаттоҳ Шодиевга қарашли.\nЯна бир ўзбек миллиардери тарихий ватанига қайтиб иш бошлади\nЎзбек матбуоти ўшанда 1000 иш ўрни яратадиган бу янги завод икки йил ичида Сергели туманидаги 100 гектарлик ҳудудда қурилиши ҳақида билдирганди. Лойиҳа таъсисчиси сифатида Британияда рўйхатдан ўтган Quality Trade Supplies номи келтирилди¸ лойиҳанинг умумий қиймати 278¸2 миллион еврога тенглиги айтилди.\nThe Herald газетаси Quality Trade Supplies (қисқартмаси QTS) Шотландияда ëмон ном чиқарган ва Transparency International томонидан “пул ювиш механизми” сифатида баҳоланган чекланган шерикчилик компанияларидан бири экани ҳақидаги журналистик суриштирувни эълон қилган.\nThe Herald: Шотландияда рўйхатдан ўтган сирли ширкат бутун ўзбек иқтисодини назоратга олди\nSpot нашри эса Тошкент металлургия заводи бошқаруви SFI Management Group ширкатига берилишини билдирди.\nОзодлик 2020 йилнинг 11 сентябрида эълон қилган мақолада айтилишича, Ўзбек ва Россия матбуоти SFI Management Groupнинг асли наманганлик миллиардер Алишер Усмоновга қарашли экани ҳақида ëзгани ортидан Усмонов унинг асли жиззахлик яна бир миллиардер Фаттоҳ Шодиевнинг акаси Қобул Шодиевники экани¸ айни пайтда ўзининг бу гуруҳ билан бирга ишлашини билдирган эди.\n2017-2018 йиллари Ўзбекистон металлургия комбинати, Олмалиқ кон-металлургия комбинати, Тошкент металлургия заводи Вазирлар Маҳкамаси ва президент қарорлари асосида айни йилда таъсис этилган SFI Management Group ишончли бошқарувига берилди.\nЎзбекистон халқ шоири Абдулла Орипов 2016 йилнинг 5 ноябрида вафот этган.\nЎзбекистонда 2021 йилнинг мартида Абдулла Орипов, августида Ўткир Хошимов, декабрида Ботир Зокировнинг юбилейлари давлат даражасида тантанали нишонланади. Бу борадаги қарорларни президент Шавкат Мирзиёев 2 декабрда имзолади.\n2021 йил март ойининг учинчи ўн кунлигида Ўзбекистон Халқаро анжуманлар саройида Абдулла Орипов хотирасига бағишланган тантанали адабий-бадиий хотира кечаси ўтказилади.\nШоирнинг ўзбек тилидаги икки жилдлик “Танланган асарлар”и, қорақалпоқ, рус, инглиз ва бошқа тилларга таржима қилинган шеърий тўпламлари, шунингдек, “Абдулла Орипов замондошлари хотирасида” китоби нашр этилади.\n2021 йил август ойининг биринчи ўн кунлигида Ўзбек Миллий академик драма театрида Ўткир Ҳошимов таваллудининг 80 йиллигига бағишланган адабий-бадиий хотира кеча ўтказилади.\nАдибнинг ўзбек тилидаги “Танланган асарлар”ини, қорақалпоқ, рус ва бошқа хорижий тилларга таржима қилинган асарларини, шунингдек, “Ўткир Ҳошимов замондошлари хотирасида” китобини нашрга тайёрлаш ва чоп этиш назарда тутилмоқда.\nБундан ташқари Тошкент шаҳридаги кўчалардан бирига Ўткир Ҳошимов номи берилади.\nЎзбекистон халқ артисти Ботир Зокиров таваллудининг 85 йиллиги эса 2021 йил декабрь ойининг биринчи ўн кунлигида Ўзбекистон Халқаро анжуманлар саройида нишонланади.\nТошкент шаҳрида Ботир Зокиров номидаги миллий эстрада олий мактаби ва мактаб қошида хонанда хотирасига бағишланган ёдгорлик мажмуаси ва музейи ташкил этилади.\nТошкент шаҳрида Ботир Зокиров ҳайкали ўрнатилади. Ўзбекистон давлат консерваторияси жойлашган кўчага Ботир Зокиров номи берилади.\nЎзбекистон давлат филармониясининг Миллий эстрада-симфоник оркестри билан Ботир Зокиров номидаги эстрада оркестрини бирлаштириб, Ботир Зокиров номидаги миллий эстрада-симфоник оркестри ташкил этилади.\nТошкентдаги "Олой" бозори.\nДавлат активларини бошқариш агентлиги хусусий шахсларга сотилиши ва ижарага берилиши назарда тутилган бозорлар рўйхатини эълон қилди. Мазкур рўйхатдан 339та бозор ўрин олган.\nМазкур рўйхатга озиқ-овқат маҳсулотлари билан савдо қилувчи марказий деҳқон бозорларида ташқари, буюм, қурилиш маҳсулотлари ва автомобилларни сотувчи бозорлар, савдо марказлари ҳам киритилган.\nДавлат активларини бошқариш агентлиги Ўзбекистондаги энг йирик “Сергели” автомобил бозори ҳам сотилишини эълон қилди.\nSpot нашрининг хабар беришича, бозорни бошқарадиган «Истеъмолда бўлган транспорт воситалари ва эҳтиёт қисмлар Сергели бозори» МЧЖнинг йиллик соф фойдаси 3,3 миллиард сўмни ташкил қилади.\nКомпаниянинг қарзи 1,5 миллиард сўм. Бошқа компаниялар эса автомобиль бозоридан 3,7 миллиард сўм қарздор.\nЎзбекистон президенти Шавкат Мирзиёев (ў) ва Россия президенти администрацияси раҳбарининг ўринбосари Дмитрий Козак (ч), Тошкент, 2020 йил 2 декабри\nЎзбекистон президенти Шавкат Мирзиёев 2 декабрь куни амалий ташриф билан Тошкентга келган Россия президенти администрацияси раҳбарининг ўринбосари Дмитрий Козак бошчилигидаги делегацияни қабул қилган.\nПрезидент матбуот хизмати маълумотига кўра, қабул чоғида бўлажак икки томонлама ва кўп томонлама форматдаги учрашувларга тайёргарлик кўриш ва уларни ўтказиш масалалари кўриб чиқилган.\nУчрашув чоғида халқаро сиёсатнинг айрим жиҳатлари юзасидан ҳам фикр алмашилди.\nЎзбекистонда абитуриентлардан асоссиз равишда ортиқча ҳужжат талаб қилган 10 нафарга яқин ОТМ раҳбар ходими жазоланган. Бу ҳақда Адлия вазирлигининг матбуот хизмати маълумот тарқатди.\nҚайд этилишича, адлия органлари Самарқанд вилоятидаги ОТМларда фуқаролардан талаб қилиш тақиқланган ҳужжатлар олинганлиги, белгиланган талабларга зид равишда расмий ҳужжатларнинг нусхалари талаб қилинганлиги ва бошқа бюрократик ғовлар мавжудлигини аниқлаган.\n“Мисол учун, Самарқанд давлат чет тиллар университети абитуриентлардан фуқаролик паспортидан нусха, солиқ тўловчининг ҳисобга қўйилганлиги тўғрисида гувоҳнома, жисмоний шахслардан жамғариб бориладиган пенсия тизимига қўйилганлиги тўғрисида маълумотнома каби ҳужжатларни тақдим этишни асоссиз равишда талаб қилган”, дейилган вазирлик хабарномасида.\nШунга асосан Адлия вазирлиги олий таълим муассасалари томонидан ортиқча бюрократик ғов ва тўсиқларга барҳам бериш бўйича Олий ва ўрта махсус таълим вазирлигига тегишли тақдимнома киритган.\nБунинг ортидан 10 нафарга яқин олий таълим муассасаларининг раҳбар ходимларига турли интизомий жазо чоралари кўрилган.\nВазирлик ортиқча бюрократик тўсиқларни бартараф этиш юзасидан адлия органлари тизимли ишларни амалга оширишда давом этишини билдирган.\nНавоийда кўрсаткичи паст бўлган 26 та мактабнинг директори ишдан олинди\nНавоий вилоятида таълим сифати паст бўлган 26 нафар мактабнинг директори, 2 нафар халқ таълими бўлими мудири, 3 нафар халқ таълими бўлими мудири ўринбосари эгаллаб турган лавозимидан озод этилган. Бу ҳақда, вилоят ҳокимлиги ахборот хизмати маълумотига кўра, халқ депутатлари Навоий вилояти кенгашининг 1 декабрь куни бўлиб ўтган галдаги сессиясида билдирилган.\nАйни пайтда Навоий вилоятининг туман ва шаҳарларида ўтказилган йиғилишларда олий таълим муассасасига кириш кўрсаткичи юқори бўлган 106 та мактабнинг директори 10 миллион сўмдан пул мукофоти билан тақдирланган.\nСессияда вилоят халқ таълими бошқармаси бошлиғи Марат Шамуратов шу кунда “Битирувчи–2021” маълумотлар базаси шакллантирилгани ҳамда битирувчи синф ўқувчилари қизиқиши, билими, салоҳиятидан келиб чиққан ҳолда ОТМлар ҳамда касбий курсларга йўналтирилаётганини маълум қилган.\nАввалроқ Озодлик Қашқадарё вилоятида бирорта битирувчиси олий таълим муассасаларига кирмаган 20 та мактабнинг директори ишдан олингани ҳақида хабар қилган эди.\nҲукумат ҳокимларга ҳафтасига камида бир марта ишга автомобилсиз келишни тавсия қилди\nБош вазир ўринбосари Азиз Абдуҳакимов иштирокида Тошкентда ўтказилган велопойга\nЖорий йилнинг 1 декабридан Ўзбекистонда барча давлат органлари ва ташкилотлари ҳамда ҳокимлар ва ўринбосарларига “Шахсий намуна” тамойили асосида ҳафтада камида бир марта автомобиллардан фойдаланмаган ҳолда ишга келиб-кетиш тавсия этилди.\nМазкур тавсия “Аҳолининг соғлом турмуш тарзини қўллаб-қувватлаш ва жисмоний фаоллигини оширишга доир қўшимча чора-тадбирлар тўғрисида”ги ҳукумат қарорида акс этган.\nҚарорга мувофиқ, 2021 йил 1 апрелига қадар маҳаллалар, қишлоқлар, туманлар, шаҳарлардаги пиёда ва велосипедда юриш учун мўлжалланган “Саломатлик йўлаклари” ташкил этилади. Мазкур йўлакларда автомобил қўйишни тақиқловчи белгилар ва йўлакларнинг бошланиш қисмига махсус тўсиқлар ўрнатилади.\n2021 йилдан бошлаб 22 сентябрь куни республика бўйича “Автомобилсиз кун” сифатида эълон қилинган.\nҲукуматнинг мазкур қарори Ўзбекистон президенти томонидан шу йил октябрь ойи охирида имзоланган “Соғлом турмуш тарзини кенг татбиқ этиш ва оммавий спортни янада ривожлантириш чора-тадбирлари тўғрисида”ги фармонга асосланган.\nЎзбек расмийларининг мамлакатда соғлом турмуш тарзини татбиқ этиш бўйича саъй-ҳаракатларини бир томондан ижобий баҳолаган Озодлик суҳбатдошлари бошқа томондан бу ишнинг қиш-қировли кунларда бошлангани ҳамда “хўжакўрсин” тадбирларга йўл очаётганига норозилик билдирмоқдалар.\nФарғонадаги футбол беллашувида чиққан оммавий муштлашувда иштирок этган 6 киши ушланди\nФарғонада 1 декабрь куни футбол беллашуви оммавий муштлашувга айланиб кетгани юзасидан жиноят иши қўзғатилди ва дастлабки тергов бошланди. Бу ҳақда 2 декабрь куни Фарғона вилоят ИИБ Ахборот хизмати маълум қилди.\nХабарда айтилишича, Жиноят кодексининг 277-моддаси 3-қисми “в” банди (оммавий тадбирлар ўтказилаётган вақтда безорилик қилиш) асосида қўзғатилган жиноят иши доирасида 6 нафар шахс гумонланувчи сифатида қўлга олинди.\nБундан ташқари 5 киши Маъмурий жавобгарлик тўғрисидаги кодекснинг 183-моддаси (майда безорилик) асосида маъмурий тартибда ушланган ҳамда уларга нисбатан тегишли ҳужжатлар расмийлаштирилган.\n“Тергов ҳаракатлари якунига кўра, ишга алоқадор бўлган барча шахсларнинг ҳаракатларига ҳуқуқий баҳо берилади.Мазкур ҳолат вилоят Ички ишлар бошқармаси томонидан назоратга олинган. Тергов ҳаракатлари якунига кўра, қўшимча хабар берилади”,-дейилади расмий хабарда.\nОзодлик 1 декабрда Ўзбекистоннинг суперлигасига йўлланма олиш учун Фарғонанинг “Нефтчи” ва Яйпаннинг “Турон” командалари ўртасида 1 декабрь куни ўтказилган ўйин оммавий муштлашувга уланиб кетгани тўғрисида хабар берган эди.\nИИВ: Ёшларни Сурияга жўнатиб келаётган шахс қўлга олинди\n"Сурияга ёшларни жўнатган шахс" ДХХ ва ИИВ қўшма амалиёти пайтида қўлга олинди.\nЎзбекистонлик ёшларни Суриядаги “Тавҳид ва жиҳод катибаси” террор ташкилоти сафига жўнатиш билан шуғулланиб келган шахс ДХХ ва ИИВ қўшма амалиёти пайтида қўлга олинди. Бу ҳақда Ички ишлар вазирлиги 2 декабрь куни маълум қилди.\nВазирликнинг билдиришича, 1996 йилда Самарқанд вилоятида туғилган О. Х., 2019 йилда Миср Араб Республикасида ўқиши давомида “халқаро террорчилик ташкилоти раҳнамоларининг ғоявий таъсирига тушиб” қолган.\nҚўлга олинган шахс Мисрга диний таълим олиш мақсадида борган ёшлар орасида “ўзининг ақидапарастлик ғояларини тарғиб қилган ҳамда Сурия давлати ҳудудида фаолият олиб бораётган “Тавҳид ва жиҳод катибаси” халқаро террорчилик ташкилотининг сафига қўшилишга даъват қилиб, уларни юбориш билан шуғулланиб келган”.\nИчки ишлар вазирлиги расмий билдирувида ушланган шахснинг уяли телефон аппарати хотирасида экстремистик мазмундаги материаллар мавжудлиги аниқлангани таъкидланади. Бироқ у қачон, қаерда, қандай шароитда ва кимларни Сурияга жўнатгани тўғрисида бирорта маълумот берилмаган.\nЎзбекистон Республикаси Олий судининг 2016 йил 26 сентябрдаги қарори билан "Тавҳид ва жиҳод катибаси" халқаро террорчилик ташкилоти фаолияти Ўзбекистон Республикаси ҳудудида тақиқланган ташкилотлар рўйхатига киритилган.


Испания Қироллигининг пойтахти бўлган Мадрид шаҳрида Ислом маданияти ва диний бағрикенглик маркази ўз фаолиятини бошлади. Ушбу маросимда Испания олий таълим муассасаларининг ўқитувчилари ва мамлакатда фаолият олиб бораётган дипломатик ваколатхона раҳбарлари иштирок этган.\niqna агентлигининг маълумотига кўра, Бирлашган Араб Амирликларининг Диний бағрикенглик вазири Шайх Наҳян бин Муборак ҳам Марказнинг очилиш маросимида иштирок этган. Ушбу шахс тадбирда нутқ сўзлаб, бу лойиҳа жаҳонда турли дин вакиллари ўртасида ҳамжиҳатлик ни таъминлашни мақсад қилганини қайд этди.\nДругие материалы в этой категории: « АҚШда масжидлар "очиқ масжидлар куни"ни ташкил этишди\tМаккага Брайл ёзувидаги Мусҳафлар ва электр аравачалар олиб келинди »


Ойбек ва Нигора санъаткорларни бир даврага жамлади(Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ойбек ва Нигора санъаткорларни бир даврага жамлади(Фото)\t16:52, 19 сентябрь\tХонандалар Ойбек ва Нигора ўғиллари Имронбекнинг ақиқасини ўтказишди. Шу муносабат билан хонандаларнинг яқинлари, дўстлари ва ҳамкасблари бир даврага жамланди. Нигора ўзининг ижтимоий тармоқлардаги саҳифалари орқали ақиқага ташриф буюрган барча ҳамкасблари, дўстларига миннатдорчилик билдирди. Хонандалар Ойбек ва Нигора 2015 йилнинг 21 ноябрида турмуш қурган эди. Шу йилнинг 27 августида эса улар ўғил фарзандли бўлишди.\nЛола Аҳмедова: “Биз танлаган номзод ишончимизни оқлайди!”\nМавлуда Асалхўжаева: “Бу жараёнга бефарқ бўлишга ҳеч биримизнинг ҳаққимиз йўқ”


“Грин-кард”га ҳавас қилганларга маслаҳат | Azon.uz - Ахборот-таҳлилий портал\n18204 12:00 24.01.2021\nБундан ўн уч йил аввал Green card соҳиби бўлиб АҚШга жўнадим. Бир ташкилотда транспорт бўлимида ишлардим. Офисимиз Нью-Йоркнинг Бруклинида жойлашган бўлиб, масжиддан 700-800 метр узоқда эди. Мен ҳар куни Аллоҳ қодир қилганча намозга қатнардим...\nҚурбон ҳайити куни офисимизга яқин кушхонага фарзандимни ҳам олиб келиб биргаликда қурбонлик учун бир жонлиқ танлаб уни сўйдик. Гўштларини бўлакларга бўлиб, қора қалин елим халталарга солиб уйга олиб кетдик. Бу иш офисдаги ғайридинларга жуда қизиқ туюлди.\n“Жониворга раҳминг келмайдими?! Ёш болага нимани ўргатаяпсан? – деганлари ҳам бўлди.\nХуллас, уларнинг аксарияти бу ишни хушламади. Ходимларимиздан бири менга исломдан сўз очиб, бир неча сура ва оятларни ёддан ўқиб берди. Мен ҳайрон қолдим ва ўз навбатида хурсанд бўлдим. Ичимда “бирга масжидга борадиган ҳамроҳ топилди” – дедим-да, жума намозларига бирга боришни таклиф қилдим.\nБир оз соқоли бор, кўринишидан мусулмон бу йигитнинг исми Фозил, фамилияси Қурбонов эди.\nАммо у шу заҳоти; “Мен яҳудийман, яна яҳудийларнинг энг сараси – тоғлик яҳудийларданмиз. Биз бор йўғи бир неча минг кишимиз” - деди.\nБу гапни эшитиб мен нима дейишни ҳам билмай қолдим. Шунда у гапида давом этиб: “Мен озарбайжонлик тоғ яҳудийсиман. Ёшлигимда мусулмонлар маҳалласида ўсдим, барча ўртоқларим қатори мен ҳам улар билан биргаликда масжидга бориб, уларни кузатардим. Ўзим алоҳида холи қолганимда жойнамоз устига туриб, саждага тикилиб узоқ вақт қотиб турардим ва ўртоқларим нимани ҳис қилишини билгим келарди. Улар билан юриб Қуръонни ўргандим, исломни танидим!\nИслом энг туғри дин эканини биламан”, деди.\nХўш нима сени ушлаб туради? - дедим.\nУ: “Яҳудийларнинг энг сарасимиз ва биз танланганмиз, ғуруримиз йўл қўймайди”, деб сўзини якунлади.\nУ менга ҳавас қилишини яширмади...\nБир кун ишдан уйга қайтаётганимизда машинада кўпчилик эдик. Машинада ҳар хил динга мансублар, улар орасида динсизлари ҳам бор эди.\nБир динсиз мен билан бир оз баҳслашган ҳам эди.\nШунда Фозил орага кирди ва динсизга: “Сен барча динларни ақлинг билан ҳеч бирига ёндашувсиз ўргансанг, энг тўғри дин ислом эканини биласан”- дея маслаҳат берди. Ҳамма сукутда қолди...\nАллоҳ қалбини муҳрлаб қўйса, ҳеч нарса ёрдам бермас экан!\nАллоҳ қалбларимизни Қуръон ва иймон нури ила тўлдирсин!\nАйтганча, АҚШда бир йилдан кўпроқ қолиб, катта хато эканини тушундим ва Ватанга қайтдим. "Greencard" орзу қилганларга раҳмим келади, АҚШга бориб яшашни хам тавсия қилмайман... Сабаби нима дейсизми? Буниси алоҳида ва узун мавзу...


Мутахассис ҳавотирлари: Қашқадарё туристлар учун қўрқинчли ҳудудга айланмоқда — Teleradio.uz\nМутахассис ҳавотирлари: Қашқадарё туристлар учун қўрқинчли ҳудудга айланмоқда\nҚашқадарё туристлар учун қўрқинчли ҳудудга айланмоқда\nЁки ЙПХ “қамали”дан омон қолаётганлар борми?\n-Машинада Қарши шаҳри бўйлаб кетаётган эдик, тўсатдан бир гуруҳ ЙПХ ходимлари ҳуштак чалиб, олдимизга югуриб чиқиб, ҳайдовчини тўхташга мажбур қилишди, -дейди Қўқондан ташриф буюрган сайёҳ О. Раҳбарова.\n–Ҳаммамиз қўрқиб кетдик. XXI асрда рўй бераётган бундай ҳолат жуда ғалати ва қизиқ туюлди бизга.\nДарҳақиқат, вилоятимиз бўйлаб ҳаракатланаётган ҳайдовчилар тез-тез гуруҳ бўлиб рейдга чиққан йўл патрул хизмати ходимларига дуч келишади. Ростдан ҳам улар баъзан машиналар олдига югуриб чиқиб, “капот”нинг устига қўлларини қўйиб, ҳайдовчининг ҳаракатини тўхтатишга ҳаракат қилишади. Аммо яқинда Қарши-Косон Қарши тумани Узуннаво қишлоғи ҳудудида содир бўлган бир ҳолат бошқаларидан ўтиб тушди.\nИжтимоий тармоқда тарқалган хабар воҳамизга ташриф буюришни режалаштираётган ҳар бир хорижлик ва маҳаллий саёҳни чўчитиб юбориши табиий. Гап шундаки ЙПХ ходими ўз хизмат машинасида “Damas” автомобили ҳайдовчисини йўл четига қисиб, тўхтатади.\nБодикамерасини тақмасдан, ўзини таништирмасдан ва ҳайдовчининг эътирозига қарамасдан машина калитларини юлиб олади. Ҳайдовчига қўпол муомалада бўлиб, баённома тузади ва ҳайдовчилик гувоҳномасини олиб қўяди. Йўловчи ташиш учун лицензияга эга ҳайдовчи Дилбек Йўлдошев эса овораи сарсон.\n-Яқинда кечки соат 19:00лар атрофида Қарши-Бешкент йўналиши бўйлаб кетаётган эдим дейди, -К. Диёров. -Йўлда 7-8 нафар ЙПХ ходимлари машиналарини ёнма ён қўйган ҳолда, ҳар битта ўтган машинани текшираётганига гувоҳ бўлдим. Ҳеч қандай сабабсиз мени ҳам тўхтатиб, ҳужжатларимни сўраб, бирўтар жойдан ўтказиб юборди. Бундан мақсади нима эканлигини сўраганимда, юзини буриб, кетишимга ишора қилди.\nКамина 20дан ортиқ хориж давлатларида бўлган ва бундай ҳолатларга ҳеч қачон дуч келмаганман. Аксинча, йўлда камдан кам ҳолда учрайдиган нозирлар ёнига ўзимиз тўхтаб, йўл сўраганмиз холос.\nЯнвар-февраль ойлари вилоятимизга туристлар кам келадиган ойлардан саналади. Аммо 2020 йилнинг март ойидан бошлаб воҳамизда халқаро фестиваллар ўтказила бошланади. Умид қиламизки, вилоят ИИБ юқоридаги каби кўнгилзсиз ҳолатларнинг олди олинишида амалий ишларга қўл уради ва вилоятда ички туризмнинг ривожланишига тўсқинлик қилувчи омилларни назоратга олади.\nТуризмни ривожлантириш давлат қўмитаси Қашқадарё вилояти ҳудудий бошқармаси Ахборот таҳлил ва ижро интизомини назорат қилиш бўлими бош мутахассиси.\nMahalliy / Xabarlar\t04.02.2020


Ёшларга қандай имтиёзлар берилган? — Teletype\nЁшларга қандай имтиёзлар берилган?\nШу муносабат билан ёшларга берилган айрим имтиёзлар билан таништириб ўтамиз.\nЁшлар тадбиркорлик кластерлари тўғрисидаги низомга мувофиқ эса ёш тадбиркорларга ишлаб чиқариш майдонлари тақдим этилади. Мазкур кластерларда ишлаб чиқариш майдонлари кластернинг коммунал ва бошқа фойдаланиш харажатларини қоплаш шарти билан ижара ҳақининг «нол» ставкаси бўйича берилади.


21:16 / 22.04.2016 1352 pdf Ўқиш режими + -\nСавол: Ассаламу алайкум, ҳурматли Шайх Ҳазратлари! Инфо.ислом.ўз сайти орқали «Абу Бакр Бағдодий лақабли Доктор Саъид Иброҳим Аввад ал-Бадрийга ҳамда «Ислом давлати» деб номланган нарсага мансуб бўлган шахсларга ва жангчиларга очиқ хат»ни ўқиб, яна бир карра динимизнинг асл моҳиятини англашга имкон туғилди. Бунинг учун ушбу очиқ хатни ўзбек тилига таржима қилиб, юртимиз мусулмонларининг янада сергак ва ҳушёр тортишлари учун имкон яратган барча азиз кишиларга ташаккур изҳор этаман! Фикри ожизимча, юртимиздан ташқарига адашиб чиқиб кетганлар, турли фитнакор ва бузғунчи оқимларга қўшилиб қолганлар, қолаверса, турли чақириқ ва даъватлар остида иккиланиб юрган мусулмонларга, ўз фикрига эга бўлмаган ёшларга ушбу хатнинг ҳали кўп фойдаси тегади. Агар имкон бўлса, ушбу очиқ хатни китоб ҳолида нашр эттириб, кенг тарқатилса, юқоридаги тоифа кишилар учун ҳақиқий огоҳ ва тўғри йўлга чақирув вазифасини ўтар эди. Ушбу таклифни ножоиз деб билсангиз, қимматли вақтингизни олганим учун узр сўрайман.\nЖавоб: Сизга ташаккур! Китоб тайёрланмоқда. Дуо қилиб туринглар.\n21:21 / 22.03.2016 1558\n21:16 / 22.04.2016 1438\n855 07:27 / 25.10.2018\nСаволСоқов киши намозни қандай ўқийди У ҳатто .Аллоху Акбар,ни ҳам айта олмайди, лекин рукуъ ва саждаларни яхши бажаради, шунда ҳам ҳар куни масжидда жамоат билан давоми...\n2291 17:27 / 28.07.2017\nФарзанд ёшлигида ташлаб кетган отасидан воз кечиши мумкинми Бир дўстимизни отаси билан яраштириш учун ҳар қанча тиришмайлик, у .Мени тирик етим қилган отамдан воз давоми...\n1511 18:49 / 24.04.2016\n2341 06:10 / 24.09.2018


Ўзбошимчалик билан қурилган турар жойларга нисбатан мулк ҳуқуқини рўйхатидан ўтказиш\nЎзбошимчалик билан қурилган ва мулк ҳуқуқи мавжуд бўлмаган турар жойларга бўлган мулк ҳуқуқини 2019 йилнинг 1 майига қадар давлат рўйхатидан ўтказиш мумкин.\nБунинг учун исталган Давлат хизматлари марказига мурожаат қилиш лозим (манзил ва телефон рақамлари ушбу мақолада кўрсатилган).\nТалаб этиладиган ҳужжатлар.\nФуқародан бошқа маълумот ва ҳужжатларни тақдим этишни талаб қилиш тақиқланади.\nЎзбошимчалик билан қурилган иморатга нисбатан мулк ҳуқуқини эътироф этилганда 1 115 000,00 сўм миқдоридаги бир марталик йиғим ундирилади.\nЙиғим белгиланган муддатда тўланмаган тақдирда давлат хизматини кўрсатиш йиғим тўлангунга қадар тўхтатиб турилади.\nҚуйидаги ҳолларда ўзбошимчалик билан қурилган иморатга нисбатан мулк ҳуқуқи эътироф этилади:\nэгаллаб олинган ер участкалари, қурилган иморатлар бошқа шахсларнинг ҳуқуқларини ва қонун билан муҳофаза қилинадиган манфаатларини бузмаса ёки фуқароларнинг ҳаёти ва соғлиғига хавф туғдирмаса;\nер участкаларида қурилган объектлар мулкдори бўлмаган, лекин ўзиники каби ҳалол, ошкора ва узлуксиз эгалик қилиб жисмоний шахслар томонидан фойдаланилаётган иморатлар ва ер участкасига;\nжисмоний шахслар томонидан «Ер тўғрисида»ги Қонуннинг қабул қилиниши, яъни 1990 йил 20 июнга қадар якка тартибда уй-жой қуриш, шахсий ёрдамчи хўжалик юритиш учун фойдаланиб келаётган иморатлар ва ер участкасига ҳуқуқларни белгиловчи ҳужжатлар сақлаб қолинмаган бўлса;\nўзбошимчалик билан эгаллаб олинган ер участкалари ва уларда қурилган иморатлар деҳқон (шахсий ёрдамчи) хўжалик юритиш учун фойдаланилаётган бўлса, «Деҳқон хўжалиги тўғрисида»ги Қонунининг 8-моддасида белгиланган меъёрлар доирасида мулк ҳуқуқи эътироф этилади.\nаҳоли пунктларининг бош режалари ва бошқа ҳужжатлар зид равишда жойлашган иморатларга;\nқурилиши тақиқланган муҳофаза этиладиган табиий ҳудудларда ҳамда табиий хавфи юқори бўлган ҳудудда жойлашган иморатларга;\nЎзбошимчалик билан қурилган иморатга нисбатан мулк ҳуқуқини эътироф этиш мумкин эмас деб топилганда, фуқаро тегишли тартибда хабардор қилинади.\nЎзбекистон Республикаси Президентининг 2018 йил 20 апрелдаги ПФ-5421-сон «Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида» Фармони\nВазирлар Маҳкамасининг 2018 йил 21 июндаги 461-сон қарори


Асад қўшинлари «жиҳодчи»ларнинг Хомс вилоятидаги сўнгги таянч нуқтасини эгаллади - Sharh.uz\nБош саҳифа|Жамият|Асад қўшинлари «жиҳодчи»ларнинг Хомс вилоятидаги сўнгги таянч нуқтасини эгаллади\nАсад қўшинлари «жиҳодчи»ларнинг Хомс вилоятидаги сўнгги таянч нуқтасини эгаллади\nСурия президенти Башар Асад қўшинлари «Ислом Давлати» террорчилик гуруҳининг Хомс вилоятидаги энг охирги таянч нуқтасини қўлга олди.\nҚадимий Пальмира шаҳридан 70 километр шимолий-шарқда жойлашган Аль-Сухна шаҳри 2015 йилдан бери «жиҳодчи»ларга қарши кураш олиб бораётган ҳукумат кучларининг гарнизони жойлашган Дейр-Эззор шаҳрига элтувчи энг сўнгги манзил бўлди.\nҚароргоҳи Лондонда жойлашган Инсон ҳуқуқларига амал қилишни мониторинги бўйича Сурия маркази берган баёнотга кўра, ҳукумат кучлари 5 август куни оғир артиллериядан фойдаланган ҳолда шаҳарни эгаллаб олган. Ҳукумат кучларини Россия авиацияси қўллаб-қувватлаб турган.\nДавлатга қарашли SANA ахборот агентлиги тарқатган хабарга кўра, Сурия ҳукумат армияси шаҳарни уч томондан қуршаб олган. Асадга содиқ кучлар пойтахт Дамашқни Дейр-Эззор ва Ефрат водийсидаги бошқа шаҳарлар билан ажратиб турган бепаён дашт оралиғини қайтариб олиш мақсадида май ойидан бери Россиянинг қўллаб-қувватлаши билан кенг қамровли ҳарбий амалиёт олиб бормоқда. АҚШ томонидан қўллаб-қувватланадиган Сурия демократик мухолифати айни дамда «Ислом Давлати»нинг пойтахти ҳисобланмиш Раққа шаҳрининг ярмини назорат қилиб турибди.\nБолгариядан хушхабар: Ёш математикларимиз иккита олтин медаль соҳиби бўлдилар Ёш полвонларимиз Финляндиядаги жаҳон чемпионатини 3 та медаль билан якунлашди


Фото: Хонободда «арчалар қабристони»\n12:40 / 06.07.2019\nБаҳаво ва сўлим маскан сифатида «Ўзбекистон Швейцарияси» номини олган Хонобод шаҳри сўнгги икки йил ичида ўзгача қиёфа касб этиб, хорижлик меҳмонларни ҳам ўзига маҳлиё қилиб келмоқда.\nЎзбекистон Президенти 2018 йилнинг 19-20 май кунлари Андижон вилоятига ташрифи чоғида мазкур ҳудудни янада ривожлантириш юзасидан фикр билдирар экан, «Хонобод яқин йилларда ҳам республикамизнинг энг гўзал масканларидан бири эди. Энди у ўзининг аввалги шуҳратини қайтариши лозим», дея таъкидлаганди. Ортда қолган бир йил муддат ичида бу ерда юзлаб замонавий иморатлар қад ростлаб, ободонлаштириш ва кўкаламзорлаштириш ишлари авж олмоқда.\nХонтоғ этагида жойлашган шаҳарга қилган саёҳатимиз давомида бир олам таассурот ва хотиралар олиш баробарида она табиатга доғ тушириб турган хунук манзара гувоҳига ҳам айландик. Яъни, шаҳар марказий дафн этиш жойининг юқори қисми, «Хонобод» санаторийси орқасидаги чойхона пастида жойлашган адирдаги минглаб арчалар қуриб-қақшаб ётибди. «Арчалар қабристони»ни кезар эканмиз, сувсизликдан қуриб қолган бу арчаларга оби-ҳаёт улашган резина қувурлар ҳам қуёш нурлари таъсиридан яроқсиз ҳолатга келиб қолганига кўзимиз тушди.\nЭътиборимизни тортган ушбу ҳолат бўйича маҳаллий аҳоли вакилларининг фикр-мулоҳазаларини эшитдик.\n«Ўқитувчи ва пенсионерлардан пул йиғилган»\nХонободдаги мактаблардан бирида ишлаган собиқ ўқитувчининг (у шахси сир тутилишини истади) сўзларига кўра, арчалар 2018 йилнинг март-апрель ойларида экилганди.\n«Шаҳримизнинг биринчи ҳокими, жонкуяр меъмори-ю боғбони Солижон Меҳмонов Хонободга 20 йилдан зиёд вақт мобайнида раҳбарлик қилган бўлса, у доим шу ернинг гуллаб-яшнашига ҳисса қўшиб, қаерга қандай иш билан бормасин, албатта, турли мевали ва манзарали дарахт кўчатларини олиб келиб, парваришлашни канда қилмаган экан. Бугун у инсон эккан дарахтлар туфайли Хонобод чирой очиб, соя-салқиндан одамлар баҳраманд бўлишяпти. Ҳозирги ҳокимимиз бир йил олдин «Ким ўзини Хонобод фарзандиман, деса бир донадан дарахт эксин», дея ташаббус билдирган. Ўшанда ҳатто ўқитувчи ва пенсионерлардан ҳам мажбурий тарзда арчалар учун пул йиғилган. Савоб ва юрт ободлигига ҳисса қўшиш мақсадида ўша арчаларга пул беришдан оғринмаганмиз. Аммо арчаларнинг ҳозирги аҳволини кўриб, ичимиз жудаям ачишади. Ахир бу ерга кўплаб одамларнинг меҳнати ва маблағи сарфланганди-ку? Наҳотки, уволдан қўрқишмаса?!», дейди у.\nМазкур манзара юзасидан Хонобод шаҳри ҳокими Мусахон Мамадалиевнинг фикрларини олиш мақсадида унга қўнғироқ қилдик. Ҳокимнинг асаби бузилган пайтда сим қоқдик шекилли, ундан қуйидагича жавоб олдик: «Тошкентда туриб, мен билан қуриган арча ҳақида гаплаша олмайсиз. Сиз авлиёмисиз, қуриган арча тўғрисида сўрасангиз жавоб бераверсам. Сиз кимсиз, «Мен кўриб келдим», деб савол бериб, жавоб оладиган. Савол-жавобингиз бўлса, олдимга келиб, ўша адирда мен билан бирга юринг, қилаётган ишимни кўринг. Мен ҳам журналистика соҳасида ўқиганман...».\n«Янги арчалар экилади»\nШундан сўнг шаҳар ободонлаштириш бошқармаси бошлиғи Баҳодир Азимов билан боғландик.\n«Ўтган йилнинг кузида ўтқазилган бу арчаларни кўкартириб бериш кафолатини зиммасига олган Наманган вилоят ўрмон хўжалиги бошқармаси GM Uzbekistan компанияси (ҳозирги UZAUTO MOTORS – таҳр) билан шартнома тузган. Арчалар экилган жой мазкур ташкилотларга бириктирилган. Адир тупроғи доимий қизиб тургани ва у ерларда сув юрмаслиги туфайли томчилатиб суғориш йўлга қўйилган. Лекин кейинроқ сув муаммоси сабаб шу ҳолатга келди. «Хонобод» санаторийси ичидаги қуриган арчаларнинг барчасини баҳорда алмаштиришди. Сиз назарда тутаётган арчалар ўрнига ҳам кузда янгилари экилиши режалаштирилган», дейди у.\nБир қарашда айримлар учун шаҳарнинг мафтункор табиати олдида қуриган арчалар жиддий камчиликдек туюлмаслиги мумкин. Аммо бу тарздаги бепарволик ва ишни чала қолдириш бошқа катта муаммоларга олиб келмаслигига ким кафолат бера олади? Экотуризмни ривожлантиришга тўсиқ бўлаётган бу каби омилларга барҳам бермасак, эртага кеч бўлиши мумкин.\nКатта меҳнат ва маблағ эвазига барпо қилинган ушбу «арчалар қабристони» яқин ойларда яна бўстонга айланиб, кўркам манзара ҳосил бўлишига умид қилиб қоламиз.\n19:30 / 06.08.2019\nФото: Сариосиё марказидаги йўл четида хўжакўрсинга экилган арча ниҳоллари қуриб қолди\n22:17 / 27.05.2018\nҲокимлик ва ИИБ нега фуқарога ўз қонуний мулкини олишга тўсқинлик қилмоқда?\n23:27 / 26.12.2016\nШри-Ланкада рекорд баландликдаги арча ўрнатилди


СТОКҲОЛМ, Швеция – Ўтган ҳафтанинг жума (8 март) куни Стокҳолм суди уч нафар Марказий Осиёликни Швецияда «Ислом давлати» номидан террорчилик ҳужумини режалаштирганликда айблади, деб хабар берди ОАВ.\nСудланувчиларнинг икки нафари Ўзбекистонда туғилган – 46 яшар Давид Идриссон 2008 йилдан бери Швецияда яшаб келган Ўзбекистон фуқароси бўлиб, у мамлакатда доимий рўйхатдан ўтган, деб хабар беради Reuters. Суд унга етти йиллик қамоқ жазоси белгилади, бу муддатни ўтагач, у депортация қилинади.\nСуд маълумотларига кўра, Идриссон бомба ясаш учун кимёвий моддалар сотиб олган ва бомба ясаш қўлланмаларидан фойдаланган.\nЎзбек миллатига мансуб яна бир айбланувчи Бахтиёр Умаровга террорчиликни молиялаштириш ва сохта ҳужжатлардан фойдаланиш айби билан олти ой қамоқ жазоси белгиланди, деб хабар берган Fergana News Швециянинг «Expressen» нашрига таяниб.\n«Expressen» хабарига кўра, айбланувчиларнинг учинчиси – қирғиз фуқароси Аттабек Абдуллаев сохта ҳужжатлардан фойдаланганликда айбланди. У 1 ой муддатга озодликдан маҳрум этилади.\n«Expressen» яна уч маҳбусни тилга олган, уларнинг фақат ёшлари очиқланган. Улардан икки нафарига қисқа муддатли қамоқ жазоси белгиланган, учинчиси оқланган.


«Шомуродовнинг ўйини «Ливерпул»даги Фирминога ўхшайди». Кержаков Элдорни таърифлади\nРоссиялик таниқли собиқ ҳужумчи Александр Кержаков «Спорт-Экспресс» нашрига берган интервьюсида Элдор Шомуродовни Премьер-лиганинг энг яхши уч форварди сафига киритиб, уни «Ливерпуль» форвардига ўхшатди.\n«Россия Премьер-лигасининг энг яхши ҳужумчилари қаторига ўзимга ёқадиган Комличенкони қўшишим мумкин, аммо учталикка эмас. Комличенконинг чемпионатда ҳали ўзини ҳар томонлама кўрсатишга вақти бор. Уни ҳозирча 4-ўринга қўяман. Дастлабки учлигимга эса Александр Кокорин, Артём Дзюба, Элдор Шомуродовни киритаман. Шомуродов айниқса, ҳужумни якунлашда жуда яхши ҳаракат қилади. Унинг ўйини «Ливерпул»даги Фирминонинг майдондаги вазифасига ўхшайди. «Ростов» форварди майдон марказига келиб, шерикларига қочиш учун бўш ҳудуд яратади. Қолаверса, у яккама-якка вазиятларда ҳам яхши ўйнайди», - дейди «Зенит», «Севилья», «Тоттенҳэм» клублари ҳамда Россия миллий жамоасининг собиқ ҳужумчиси Александр Кержаков.\nМаълумот учун, Элдор Шомуродов жорий йилги чемпионатда 11та гол билан Россия Премьер-лигасининг энг яхши тўпурарлари қаторида Дзюбадан кейинги 2-ўринда бормоқда.


У 1966 йил 3 мартда Москвада туғилган. 1989 йилда Москва Давлат Технологик университетини (СТАНКИН) “инженер-системотехник” йўналиши бўйича якунлаган. Аспирантурани ҳам шу университетда якунлаган. 2003 йилда Плеханов номли Россия иқтисодий академиясини тугатган ва “Россияда давлат солиқ маъмурияти” мавзусида диссертация ёқлаган.\nМишустин хоккейга жуда қизиқади. У ЦСКА хоккей клуби кузатувчи аъзоси, Россия Хоккей Федерацияси бошқармаси аъзоси, Россия халқ хўжалиги академияси илмий кенгаши аъзоси ҳисобланади.\nМихаил Мишустин хоккей матчида.\nХайрия акцияси ўйинида Михаил Мишустин иштирок этди.\nЦСКА (Россия) ва Барис (Қозоғистон) хоккей жамоалари учрашувида.\nЦСКА (Москва) ва Топредо (Нижний Новгоров) хоккей жамоалари учрашувида.\nСергей Беляков ва Михаил Мишустин.\nМихаил Мишустин хайрия ўйинда иштирок этди.\nМишустин Россия Давлат думаси ялпи мажлисида иштирок этди.\nРоссия Давлат Думаси Михаил Мишустин номзодини бош вазир лавозимига тасдиқлади.\n12:52 24.09.2020 (Янгиланган 13:03 24.09.2020)\nДизайнер ўз ижод маҳсулини Йокагама шаҳридаги паркида намойиш қилди.\nЯпониялик дизайнер шўрва кўринишидаги ниқобни тақмоқда.\nЯпониялик дизайнер антиқа кўринишдаги ниқобни тайёрламоқда.\nРамэн шўрваси кўринишидаги ниқоб, Япония 23.09.20.\nЯпониялик дизайнер Такаҳиро Шибата шўрва кўринишидаги ниқобни яратди\nЯпониялик дизайнер ажойиб ниқобни яратмоқда.


Brent маркали нефтнинг арзонлашуви рубль курсига салбий таъсир этмоқда\n10:33 / 24.06.2016\nБуюк Британиянинг ЕИ таркибидан чиқишга оид референдум натижаларига оид тахминлар Brent маркали нефтнинг арзонлашувига олиб келди. Унинг бир баррели 6,2 фоизга арзонлашиб, 47,74 долларни ташкил этмоқда.\nСавдолар якунларига кўра, олтин аксинча 4 фоизга қимматлашиб, унинг бир унцияси 1307 долларга баҳоланмоқда.\nРоссия миллий валютаси рубль курси эса, банклараро валюта бозорида кўтарилиб кетгани хабар қилинмоқда. У АҚШ валютасига нисбатан 4 фоизга қадрсизланган ва бугунги кунда 1 АҚШ доллари учун 66 рубль берилмоқда. Бунга нефть нархи ҳам салбий таъсир кўрсатмоқда.


Салоҳ “Ливерпуль” билан янги шартнома имзолайдими? | Qalampir.uz\nСалоҳ “Ливерпуль” билан янги шартнома имзолайдими?\nСпорт\t22 Апрель 16:20 1779\n“Ливерпуль” футболчиси Муҳаммад Салоҳ клуб билан янги шартнома имзолашга умид қилмоқда. Бироқ унинг кетишини хоҳлашса, барчаси ўзгариши мумкин. Бу ҳақда Салоҳнинг сўзларига таяниб, “FourFourTwo” нашри хабар берди.\n“Янги шартнома имзолайманми? Ҳа, мен шундай, деб ўйлайман. Аммо кетишимни хоҳласалар, ҳаммаси ўзгаради! Билмайман, “Ливерпуль” билан шартномамда бир йилим қолди. Ўйлайманки, мухлислар нима истаётганимни билишади, лекин шартнома имзолашим фақат пул билан боғлиқ эмас. Мен ўзимни ҳар қандай ҳолатда xотиржам тутаман. Ҳеч нарса мени ташвишланишга мажбур қилмайди. Мавсум ҳали тугамади, шунинг учун уни қўлимиздан келганича яхши якунлайлик, бу энг муҳими. Олдинда бизни нима кутаётгани номаълум”, деган Муҳаммад Салоҳ\nМаълумот ўрнида, Салоҳ жорий мавсум “Ливерпуль” сафида барча турнирлар доирасида 42 та ўйинда майдонга тушиб, 30 та гол урди ва 12 та голли узатмани амалга оширди. 29 ёшли футболчининг амалдаги шартномаси 2023 йилда якунига етади.\n15 Май 16:43 46162\n14 Май 09:13 39804\n14 Май 19:06 30911


Саломон: Ўйинимни кўриш учун Жозенинг шахсан ўзи келганди\n«Челси»да довруғ қозонган Кот-д`Ивуар миллий жамоаси собиқ вингери Саломон Калу айни пайт Бразилияда ўйнамоқда. У FourFourTwo нашрига берган интервьюсида яшаш жойини нега ўзгартирганига алоҳида тўхталди ва Англиядаги фаолиятини ёдга олди.\n— Саломон, «Челси»даги даврдан кўпроқ нималарни эслайсиз?\n— Албатта қўлга киритилган совринларни. Ахир топ-футболчилар ҳамиша нималарнидир ютишга интилишади. «Челси»да 6 йил ўйнаган бўлсам, жамоа мудом катта унвонлар учун курашган. Бордию, АПЛда ишимиз юришмаса, ЧЛ ёки бошқа евротурнирга алоҳида ёндашардик. Агар муайян 1та ўйинни танлашни сўрасангиз, унда аввало, ЧЛ-2011|2012 чорак финалидан ўрин олган «Бенфика»га қарши баҳсни таъкидлайман. Бинобарин, Лиссабонда урган голим жамоага ярим финал йўлини очганди.\n— Жозе Моуриньо сизни «Челси»да ўйнашга қандай кўндирганди? Эҳтимол, бундай қилишига ҳожат сезилмагандир…\n— Ўйинимни кўриш учун Нидерландияга Жозенинг шахсан ўзи борганди. Тўғри, унинг стадионда эканлигини билмаганман ва бу фойдамга ишлаган. Акс ҳолда, босим остида қолардим. Хуллас, Моуриньо ўйиндан кейин агентим билан боғланган ва якунда иккимиз Лондонга йўл олдик. У ерда Жозе билан қандайдир уйда учрашдик, кўп ўтмай, Роман Абрамович ҳам келди ва биз самимий руҳда суҳбатлашдик. Улар нима учун айнан мен билан шартнома тузишга қарор қилишганини тушунтиришди, жамоада кўплаб совринлар ютиш учун ажойиб имкониятга эга бўлишимни айтишди. Хусусан, «Челси»нинг асосий мақсади — Чемпионлар Лигасида ғолиб чиқиш эканлигини ҳам яширишмади.\n— «Қандайдир уй» — у Моуриньога тегишли эканми?\n— Йўқ, менимча, Абрамовичнинг саноғи йўқ уйларидан бири эди! Ўша учрашув якунида ҳеч қандай келишувга келганимиз йўқ, чунки «Фейеноорд» билан амалда шартномам бор эди. Очиқ гапирсам, аслида Испания футболини мўлжаллаб тургандим. Зеро, «Валенсия»дан кучли қизиқиш бор эди ва клуб вакиллари ҳаттоки, музокара олиб бориш учун Роттердамга ташриф буюришганди. Ўзим эса аллақачон испан тилини ўрганишга киришгандим. Шу орада Моуриньо мавсумдаги охирги 2та ўйинимни бевосита стадионда кузатди ва барча режаларим ўзгариб кетди.\n— «Челси» базасига илк марта қўлингизда фотоаппарат билан кирганингиз ростми?\n— Йўқ, жамоа билан дарҳол мавсумолди йиғини учун Лос-Анжелесга парвоз қилдим. Бу мен учун АҚШга биринчи сафар ва «Челси» таркибидаги илк машғулот эди. Табиийки, сафар ҳам, машғулотлар жараёни ҳам жуда муҳим саналган. Асосийси, ўзимдан яхши таассурот қолдиришим талаб этиларди. Барчасини эсдалик учун муҳрлаб қўйиш учун фотоаппарат олдим ва шу аснода жамоанинг сураткашига айландим-қолдим. Лос-Анжелесга боргач, кўплаб машҳур инсонлар иштирокида ўзига хос оқшом ташкиллаштирилди. Жамоадошларим эса мендан роса фойдаланишди: Снуп Дог, опа-сингил Уильямслар ёки яна кимдир билан суратга туширишимни сўраб, чарчатиб юборишди…\n— «Челси» ЧЛ-2007|2008 финалида аламли мағлубиятга учради. Ўша пенальтилар сериясида ўз зарбангизни голга айлантиргандингиз. Якуний омадсиз нечоғли оғир ботди?\n— Менимча, ўша финалда ғалабага муносиброқ эдик, ҳар ҳолда, «МЮ»га нисбатан анча яхши ўйнадик. Умуман, ғалаба қозонишга қаттиқ ишонгандик. Ахир финал Москвада бўлди, табиийки, Абрамович ўз ватанида ЧЛ кубогини бош узра баланд кўтаришимизни кўришга илҳақ эди. Афсус, на ишонч ва на кучли ўйин натижа берди. Яхшиямки, яна 4 йилдан кейин Мюнхенда мақсадга эришдик, барибир.\n— Мюнхен финали ва ўша оқшом қандай ўтди?\n— Бутун дунё бизга қарши турганди, гўё. Ҳарқалай, ҳеч ким ғалаба қозонишимизни кутмаганди. «Бавария»нинг таркиб бўйича биздан кучлироқ бўлганини ҳам тан олиш керак. Лекин «Челси»нинг ўзига хос жиҳати — бу энг катта қийинчиликларни бирга енгиш хусусияти. Хуллас, ҳамма бир-бири учун жон беришга тайёр турганди. Ўша оқшом муваффақияти сирларидан бири — шу.\n— «Челси»да 6 йил давомида 250тадан ортиқ ўйин ўтказдингиз. Ваҳоланки, асосий таркибнинг муқим аъзоси саналмасдингиз. Бу даврда ўйнашда давом этишингизда айнан нима ёрдам берди?\n— «Челси» учун муҳим ўйинчи бўлганимнинг исботи — «Челси»да бошдан ўтказганларим. Аслида Абрамович ўрнимга бошқа ҳужумчи сотиб олиши мумкин эди. Муҳими, майдонда тезкор ва тўғри қарор қабул қилишда оқсамадим. Яъни зарур паллада гол урдим ёки унга ассистентлик қилдим. Айни шу фазилатим ортидан жамоада 6 йил ўйнадим. Эсланг, таркибда Дидье Дрогба, Николя Анелька ва Фернандо Торрес каби топ-ҳужумчилар йиғилгандилар, лекин алоҳида, дахлсиз ўринга эга эдим. Чунки турли позицияларда бирдек ўйнай олардим. «Челси»га ўтишдан олдин, ҳеч қачон ҳужумчи ролини бажарган эмасман — бу позицияга мени биринчи марта айнан Моуриньо қўйди.\n— Андре Виллаш-Боаш эса сиздан камдан-кам ҳолларда фойдаланди. Нега?\n— Клубда ўзгаришлар рўй берди, янги футболчилар келишди ва ҳамма таркибдан жой олишга зўр берди. Қолаверса, шартномам муддати тугаётган ва Лондонда янги жамоа тузишни режалаштиришганди. Қисқаси, ўша режада менга жой берилмади.\n— Ўзингизга қолса, фаолиятингизни жамоада давом эттиришни хоҳлармидингиз?\n— Йўқ, «Челси»да 6 йил ўйнаб, деярли барча совринларга эга чиқдим. Демоқчиманки, муҳитни ўзгартириш, янгиликни синаб кўриш вақти етганди. «Челси» сафига 20 ёшда қўшилдим ва 27 ёшда кетдим. Охирги мавсум якунида ҳам шартнома муддатини чўзишни таклиф қилишди, лекин бошқа жойда бошланғич таркиб вакили сифатида ўйнашни истадим. Чунки янги тажрибага эҳтиёж сезгандим.\n— «Челси» билан ЧЛда, Кот-д~Ивуар термаси сафида Африка чемпионатида зафар қучгансиз. Бу икки ғалаба ўртасидаги асосий фарқ нима?\n— О, икки хил туйғу… Мамлакатингиз номидан ўйнаб, катта ютуққа эришиш бошқача, бунинг қувончини нимадир билан солиштириш қийин. ЧЛда ғалаба қозониш эса — юқори даража белгиси. Балки мухлисларга танлаш осонроқдир, лекин мен улардан бирини устун кўролмайман.\n— «Фейеноорд»да ўйнаганингизда, Нидерландия фуқаролигини олишга ҳаракат қилган экансиз, аммо сизга рад жавоби беришган. Нега айнан Нидерландия терма жамоасида ўйнашни хоҳлагансиз?\n— Чунки ҳаммасини шу мамлакатда бошлаган, футболга илк қадамни ҳам ўша ерда қўйганман. 15 ёшда «Фейеноорд» билан шартнома туздим, бунга қадар клуб академиясида шуғулландим, ривожландим. Клубда Рууд Гуллитдан сабоқ олдим, Нидерландия терма жамоасида эса Марко ван Бастен мураббий эди. Хуллас, фуқароликни олиш варианти айнан Гуллит ва ван Бастен ўртасидаги дўстлик таъсирида юзага келди. Тўғриси, мамлакат футболи тарихида ёрқин из қолдирган икки шахснинг мени терма жамоада ўйнашга ундагани чинакамига тўлқинлантириб юборганди.\n— Кейинчалик Кот-д~Ивуар миллий жамоасини танлаб, унинг сафида 93 марта майдонга тушдингиз…\n— Аслида ўйинларим сони 100тага етган. Бироқ статистик маълумотлар турлича: 93та, 99та… Ўзим эса Олимпиада ўйинларини ҳам қўшиб ҳисоблайман. Унга мувофиқ, жами 32та гол урдим, бу жонажон мамлакатим тарихидаги иккинчи ёки учинчи яхши кўрсаткичдир. Асосийси, бунга қанотда ўйнаган ҳолда эришдим — терма жамоада ҳеч қачон яққол ҳужумчи ролида ўйнамаганман. Айниқса, мен учун дебют саналган Африка Миллатлар кубоги ажойиб ўтганди. Ўша турнирда 3та гол урдим — бу ўзгача бир тарихнинг бошланиши эди. Кейин миллий жамоа билан 2та мундиалда қатнашдим.\n— Кот-д~Ивуар термаси «олтин авлоди» билан Африкада тенгсиз бўлиш қандай туйғуларни бағишлаганди?\n— Терма жамоага борсам, ўзимни худди «Челси»да ўйнаётгандек ҳис қилардим. Чунки таркибда узоқ вақт бирга тўп сураётган бир гуруҳ йигитлар жамланишганди. Яя Туре, Жервиньо, Коло Туре ва мен битта академия — ASEC Mimosas тарбияланувчиларимиз. Ўзингиз яхши биладиган футболчи билан бирга ўйнаш нақадар яхши ва осон.\n— Кот-д~Ивуар футболидаги иқтидорларни назар тутсак, терма жамоангиз мундиалда яхшироқ натижа қайд этиши керакмиди?\n— Ҳа, кўпроғига муносиб эдик. Дейлик, 2010 йили ҳар томонлама чўққида эдик. Бразилия-2014да ҳам ҳолатимиз чакки эмасди. Бироқ ҳар икки ЖЧда нималардир ўхшамади ёки хато кетди…\n— «Челси»дан кетгач, «Лилль» ва «Герта» клубларида кўплаб голлар урдингиз, «жокер» эмас, асосий таркиб ўйинчиси ролида.\n— Футбол — ўйиндан завқ олиш демакдир. Ўзи «Лилль» сафига айнан кўпроқ ўйнаш илинжида ўтгандим. Янада муҳимроғи, Францияда ўзим ёқтирган позицияда ҳаракатландим.\n— Франция ва Германия чемпионатларининг АПЛдан фарқли томони нима?\n— Турли лигалар… Улар ўртасида асосан жисмоний ва тактик жиҳатдан фарқ сезилади. Германияда жамоалар ҳужумга ўтиш учун энг мақбул вақтни сабр билан кутади, Францияда жисмоний кўрсаткичлар баланд. Англияда эса бутун 90 дақиқа давомида ҳужумни ўйлашади.\n— Ҳозир «Ботафого»дасиз. Бу танловингизни қандай изоҳлайсиз?\n— Табиатан ҳар доим саргузаштларга мойилман. Бошқа мамлакатда ўйнаш, турли одамлар билан танишиш воситасида кўп нарса ўрганиш мумкин. Қисқаси, Бразилияга бошқача футбол томоша қилиш ва ўйнаш учун юзландим.\nФрэнкнинг вақти етармикан?\nЛэмпардга битта трансфер ойнаси камлик қилади. Битта савол туғилади: Фрэнкнинг вақти етармикан?\n«Челси»ни бошқараётган Special One Марина Грановская\nБу аёл «Челси» мухлисларининг ҳурматига сазовор бўлган, у АПЛ юлдузлари томонидан қадрланади\n«Челси»нинг 9-рақам эгалари\nҲасселбайнкдан Лукакугача: «Челси»нинг ХХI асрдаги 9-рақам эгалари\nАнтонио Рюдигер 12 12\nРис Джеймс 10 7 1\nМаркос Алонсо 9 9\nКай Хаверц 8 8\nМатео Ковачич 6 6\nЖоржиньо 6 6\nМаланг Сарр 5 5\nРис Джеймс 10 7


Малака ошириш жараёнида тренинг машғулотларидан фойдаланиш Хурвалиева Т. Л\nМалака ошириш жараёнида тренинг машғулотларидан фойдаланиш Хурвалиева Т. Л\nНазвание Малака ошириш жараёнида тренинг машғулотларидан фойдаланиш Хурвалиева Т. Л\n1. /Малака ошириш жараёнида тренинг маш?улотларидан фойдаланиш.doc Малака ошириш жараёнида тренинг машғулотларидан фойдаланиш Хурвалиева Т. Л\nМалака ошириш жараёнида тренинг машғулотларидан фойдаланиш\nХурвалиева Т.Л. -\nБугунги кунда таълим соҳасидаги ислоҳотларни амалга оширилишида халқ таълими тизими раҳбар ва ўқитувчилари ислоҳотларнинг асосий истеъмолчиси ва ижрочисидир. Давлатимизнинг таълим тизимига қўяётган ижтимоий талабларини амалга оширилишида малака ошириш жараёнининг сифати ва самарали ташкил этилиши муҳим аҳамиятга эга.\nПедагог ходимларнинг узлуксиз равишда таълим олиши, педагогик жараёнда таълим-тарбия беришнинг янгича шаклларини жорий этиш, бошқарувда замонавий усулларни қўллаш имконини беради.\nХалқ таълими тизими раҳбарлари малакасини ошириш жараёнида қуйидаги масалаларга алоҳида аҳамият қаратиш лозим:\nТингловчиларнинг руҳий-тарбиявий тайёргарлигини кучайтириш;\nМуассаса раҳбари сифатидаги маҳоратини ошириш;\nЎқувчиларда тафаккур мустақиллигини шакллантириш ва ривожлантириш учун жамоада ижодий муҳитни яратиш йўлларини ўргатиш;\nТингловчиларда ўқув мотивацияларини ривожлантириш;\nМалака ошириш тизимининг мазмун, шакл ва методларини янада такомиллаштириш.\nМалака ошириш жараёни муассаса раҳбарларини ижодий фаоллигини ўсишига, уларни руҳий соғломликларига ёрда берадиган юқори изчиллик даражасига эга бўлган яхлит таълимий жараённи ташкил этишдан иборат бўлиши керак.\nМалака ошириш жараёни ўқув машғулотларида тингловчилардаги руҳий зўриқиш ва толиқишларни олдини олиш мақсадида тренинг шаклидаги дарслар самара беради. Қуйида тренинг машғулотларини ўтказишга қўйиладиган талабларни келтирамиз.\nТренинг тингловчиларнинг интерфаол мулоқотини талаб қиладиган машғулот тури. Тренинг иштирокчилари мавжуд кўникмаларни ривожлантириш ва такомиллаштириш билан бирга, янги метод ва машқларни ўзлаштириш орқали ўз маҳоратларини оширадилар.\nТренинг гуруҳий машғулот сифатида илк бор руҳшуносликда, психотерапияда психотренинг кўринишида қўлланилади. Тренингда тингловчилар машқ, муҳокама, мунозара асосида фаол иштирок этадилар. Тренингда тингловчиларга бирор ишни самарали бажаришни ўрганишда ёрдам беришга қаратилган ҳаракатлар кетма-кетлиги юзага келади ҳамда бевосита тажриба орттириш жараёни амалга ошади. Мавжуд билим ва тажриба асосида кўникма ва малакалар шаклланади.\nТренингни ўзига хос хусусиятлари мавжуд бўлиб, унда тингловчилар фаоллиги ортади; ўйин ва қизиқарли машқлар йўғрилади; таълимий йўналтирилади; қайта боғланиш амалга оширилади; жамоа ва кичик гуруҳларда ишланади.\nМутахассислар тренингни тўрт гуруҳга бўлишни тавсия этадилар:\nЎз фаолиятини ташкил этувчи машғулотлар;\nКоманда бўлиб ишлашга тайёрланиш;\nБошқаларни ўқитиш кўникмасини эгаллаш;\nҚўшимча таълим олиш эҳтиёжини қондириш.\nМашғулот ўтувчи профессор-ўқитувчи қуйидаги кўникмаларга эга бўлиши талаб қилинади:\nЮқори профессионаллик, яъни тренинг мавзуси бўйича юқори даражада билимлилик;\nМулоқот қилиш кўникмалари, рефлексия, қайта боғланишдан унумли фойдаланиш;\nҲамкорликда ишлаш ва иштирокчиларни жипслаштириш;\nМураккаб ва кутилмаган вазиятлардан чиқиб кета олиш;\nМуаммоли иштирокчиларни жараёнга жалб қилиш;\nЖараённи боришини мувофиқ баҳолаш, керакли ўзгаришлар киритиш;\nТренингда амал қилиши лозим бўлган қоидалар мавжуд бўлиб, улар:\nЎқитувчи тажрибаси тингловчилар тажрибасидан кенг бўлиши;\nЎзаро тенглик муҳитини яратиш;\nВақтни тежаш ва регламентга риоя қилиш;\nБошқаларнинг фикрини тинглаш;\nҲар бир иштирокчи ҳар қандай масалада ўз нуқтаи назарига эга бўлишга ҳақли;\nШахсларни эмас, қараш ва фикрларни танқид қилиш;\nИштирокчиларни тарқоқлик ва рақобатга чорлайдиган машқларга йўл бермаслик;\nТренингда билдирилган фикрлар ҳаракат учун йўриқнома эмас, мушоҳада учун ахборот бўлиши лозим.\nДарс утиш жараёнида янги педагогик -техналогия усулларидан фойдаланиш\nМактаб таълимини ривожлантириш давлат умуммиллий дастурининг амалга оширилиши 2009 йилга келиб барча мактабларни компьютер техникаси...\n1. /Биологияда АКТдан фойдаланиш бчйича тренинг.doc\nБуюк Британиянинг Лондон метрополитен университетида малака оширишга юборилаётган профессор-ўқитувчилар учун Жамғарма базасида ўтказиладиган семинар-тренинг дарс жадвали


Психалогия: Барчага яхши кўринишни истовчилардан қўрқинг - 4 Декабря 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2020-05-30, 5:29 PM\nГлавная / Bosh sahifa » 2019 » Декабрь » 4 » Психалогия: Барчага яхши кўринишни истовчилардан қўрқинг\nПсихалогия: Барчага яхши кўринишни истовчилардан қўрқинг\nОдатда, инсонларга умумий баҳо берганда икки хил фикр ўртага чиқади. Бир тоифа кишилар: «Дунёда мутлақ ёмон одам бўлмайди!» деса, бошқа тоифа бунинг аксини айтади, яъни «Ҳаётда мутлақ яхши инсонлар йўқ!» дейишади. Мана шу бир-бирига зиддек кўринган, аслида эса моҳияти бир бўлган фикрлар ортидан яхшигина мунозаралар ҳам келиб чиқиши мумкин.\nАслида, яхши ёки ёмон бўлиш ҳам нисбий. Сиз яхши деб биладиган одамни бошқа биров ёмонлар қаторига қўшиши эҳтимолдан узоқ эмас. Бунинг сабаби, ё иккингизнинг қарашларингиз турличалиги, ёки ўша сиз яхши томонлари билан танийдиган одамнинг чиндан ҳам ёмон жиҳатлари бор ва буни бошқалар билгани ҳолда сизга сездирмайди. Бу масалага қандай ойдинлик киритиш мумкин? Шу савол сизни қизиқтирса, бразилиялик машҳур адиб Пауло Коэльо қаламига мансуб қуйидаги ҳикояга диққат қилинг:\nМашҳур рассом Леонардо да Винчи «Махфий кечалар» номли расмини яратиш ҳақида ўйларкан, катта бир қийинчилик билан юзлашди. Яхши томони, у Исо пайғамбарнинг кўринишини, ёмони эса Исо пайғамбарнинг дўсти бўлган ва сирли кечада унга хиёнат этадиган Ёҳуданинг кўринишини тасвирлаши керак эди. Рассом бошлаб қўйган суратини чала қолдириб, бу икки кишига ўхшаши мумкин бўлган одамни излай бошлади. Бир куни хор ансамбли берган концертда ансамбл аъзоларидан бири хаёлидаги Исо сиймосига жуда уйғун эканлигини пайқаб қолди. Уни ўз рассомчилик устахонасига таклиф қилиб, ўша кишининг кўринишидан кўплаб нусхалар кўчириб чизди. Орадан икки йил ўтди. «Махфий кечалар»ни ҳар қалай тамомлай деб қолганди. Аммо Леонардо да Винчи ҳалигача кўриниши Ёҳуданинг тимсолини ифодалай оладиган бирор киши тополганича йўқ эди. Да Винчи ишлаётган черковнинг кардинали расмни эртароқ битказиши учун рассомни қистай бошлади. Бир неча кунлик излашларидан сўнг Леонардо вақтидан аввал кексага ўхшаб қолган ёш бир одамни топди. Увада кийимлардаги бу одам мастлигидан ўзини билмас даражада сўқмоқ чеккасида йиқилиб ётарди. Рассом тезда ёрдамчиларига бу одамни мажбурлаб бўлса-да, черковга олиб боришларини айтди. Чунки унга берилган вақт ниҳоялаб бораётган эди. Черковга боргач, ёрдамчилар бу кимсани оёқда тик турғазиб, суяб туришди. Бечора нима бўлаётганини англаёлмас, да Винчи эса бу кимсанинг афтидан уфуриб турган гуноҳни, эътиқодсизликни, худбинликни қоғозга тушира бошлади. Леонардо ишни тугатганди ҳамки, сархушликнинг таъсиридан қутулган ҳалиги кимса нурсиз кўзларини очди ва шу заҳоти девордаги расмга қараб қолди. Ҳайрат ва маҳзунликка чулғанган овози билан шундай деди:\n— Мен бу расмни анча олдин ҳам кўрган эдим…\n— Қачон?! — деб сўради да Винчи саросимада.\n— Уч йил аввал, — деди ҳалиги ғариб одам. — Қўлларимда, ҳовучимда турган нарсаларни йўқотишимдан аввал… У вақтлари бир ансамблда қўшиқ куйлардим. Қанчадан-қанча орзуларим бор эди… Бир рассом менинг кўринишимга қараб Исо суратини чизиш учун таклиф қилганди…\nСиз Исо пайғамбарни яхши биласиз. Исо пайғамбар ўзининг ҳаворийси бўлган Ёҳуда уни сотишини аввалдан башорат қилади ва бу башорати амалга ошади. Юқоридаги ҳикояда бу икки тимсол яхшилик ва ёмонликнинг рамзлари сифатида олиниб, бир-бирига қарши қўйилган. Ҳикоя орқали нима демоқчи бўлингани кундай равшан. Яъни бир инсонда етарлича яхши хусусиятлар ҳам, ёмон хусусиятлар ҳам жамланган бўлади. Ҳамма гап буларнинг қайси бирини кўпроқ намоён қилишда. Тўғри, ҳаммани бир кўзда кўриш қийин иш, аммо мутлақо имконсиз эмас-да. Ҳаммага бирдек ёқишнинг ҳам иложи йўқ. Яна бир жойда кўзим тушгандики: «Барчага яхши кўринишни истовчилардан қўрқинг! Чунки бундай одам бугун сизга яхши кўринишни истаса, эртага душманингизга ҳам ёқишни хоҳлаб қолади-да». Демак, тўлақонли яхши ёки тўлақонли ёмон одам бўлмайди. У ҳолда шундай бўлингки, Яратганнинг танловида яхшилар қаторига қўшила олинг!\nКатегория: BAXS - TORTISHUV / FIKR MULOHAZA | Просмотров: 163 | Добавил: #новости, #habarlar, #news, #xabarlar, #uznews, #Yangiliklar, #ahborot, #newsuz, #Yangilik | Рейтинг: 0.0/0


Биринчи Агроэкспресс Ўзбекистонга нималар олиб келмоқда?\n“Агроэкспресс” Россия ва Ўзбекистон орасида қишлоқ хўжалик маҳсулотларини темир йўл транспорти орқали тезкор етказиб бериш тизими\nТОШКЕНТ, 18 ноя — Sputnik. Россия ва Ўзбекистон орасида биринчи “Агроэкспресс” душанба куни йўлга чиқди, деб хабар қилди Россия иқтисодий ривожланиш вазирлиги максим Решетников.Янги темир йўл транспорти икки давлат орасида тезлаштирилган тартибда қишлоқ хўжалик маҳсулотлари етказиб беришни назарда тутади. “Душанба куни биринчи состав Россия маҳсулотлари билан Ўзбкистонга қараб йўл олди. Ноябрь охирида унинг ҳўл мевалар билан ортга қайтишини кутмоқдамиз”, - деди Решетников Москвада бўлиб ўтаётган Ўзбекистон – Россия форумида.Россия вазирининг сўзларига кўра “Агроэкспресс” лойиҳаси Россия Экспорт маркази, Россия Темир йўллари кўмагида амалга оширилмоқда. Лойиҳага Ўзбекистон, Россия ва Қозоғистон темир йўл компаниялари интеграция қилинган.“Ушбу лоийҳа ортида нафақат мамлакатларимиз қишлоқ хўжалигини ривожлантириш, балким муайян ҳудудларни ривожлантириш вазифаси ҳам турибди”, - деди Решетников.“Агроэкспресс” лойиҳасини амалга ошириш доирасида дастлаб ҳукуматлар орасида йўналиш белгиланади, кейин алоҳида ҳудудлар учун логистика ва тақсимот марказлари қурилади. Шундан сўнг имкон қадар кўпроқ етказиб берувчилар занжирини жалб этиш ва маҳсулот алмашув ҳажмини ошириб бориш режалаштирилган.Келажакда "Агроэкспресс" лойиҳаси қишлоқ хўжалик маҳсулотларини тезкор етказиб бериш бўйича Хитой, Туркия ва МДҲ давлатларини бир-бири билан боғлаши режалаштирилмоқда.Биринчи "Агроэкспресс"Ўзбекистонга нима олиб бормоқда?Биринчи “Агроэкспресс” 15 ноябрь куни йўлга чиққан эди. У Ўзбекистонга музлатилган товуқ гўшти олиб бормоқда. Гўшт ишлаб чиқарувчиси Россиянинг етакчи экспорт компанияларидан бири - “Ресурс” гуруҳидир. Маҳсулот вагон-рефрижераторларда олиб борилмоқда. Тезюрар поезд Тамбов шаҳридаги “Цна” станциясидан Тошкентдаги “Сергели” станциясигача боради.Эслатиб ўтамиз, "Агроэкспресс" лойиҳасини ташкил қилиш бўйича шартнома 2021 йилинг июнь ойида РЖД ва Ўзбекистоннинг Uzagrologistics Centers компанияси орасида имзоланган эди. Унга кўра қишлоқ хўжалик маҳсулотлари Россия ва Ўзбекистон орасида имкон қадар тезроқ (5 кундан узоқ бўлмаган муддатда) ҳаракатланиши учун “яшил йўлак” ташкил этилади.\nўзбекистон, россия, агроэкспресс\n10:56 18.11.2021 (янгиланди: 11:04 18.11.2021)\n© Sputnik / Алексей Куденко / Фотобанкка ўтишРегионы России. Владимирская область\nРоссиядан Ўзбекистонга қараб йўлга чиққан биринчи “Агроэкспресс” нималар олиб келмоқда, ушбу лойиҳанинг мақсади ва келажакдаги истиқболлари ҳақида мақоламизда танишинг.\nТОШКЕНТ, 18 ноя — Sputnik. Россия ва Ўзбекистон орасида биринчи “Агроэкспресс” душанба куни йўлга чиқди, деб хабар қилди Россия иқтисодий ривожланиш вазирлиги максим Решетников.\nЯнги темир йўл транспорти икки давлат орасида тезлаштирилган тартибда қишлоқ хўжалик маҳсулотлари етказиб беришни назарда тутади.\n“Душанба куни биринчи состав Россия маҳсулотлари билан Ўзбкистонга қараб йўл олди. Ноябрь охирида унинг ҳўл мевалар билан ортга қайтишини кутмоқдамиз”, - деди Решетников Москвада бўлиб ўтаётган Ўзбекистон – Россия форумида.\nРоссия вазирининг сўзларига кўра “Агроэкспресс” лойиҳаси Россия Экспорт маркази, Россия Темир йўллари кўмагида амалга оширилмоқда. Лойиҳага Ўзбекистон, Россия ва Қозоғистон темир йўл компаниялари интеграция қилинган.\n“Агроэкспресс”нинг мақсади – 2030 йилга қадар Россия ва Ўзбекистон орасида темир йўл транспорти орқали товарлар алмашинувини 1 миллион тоннага етказишдир.\n“Ушбу лоийҳа ортида нафақат мамлакатларимиз қишлоқ хўжалигини ривожлантириш, балким муайян ҳудудларни ривожлантириш вазифаси ҳам турибди”, - деди Решетников.\n“Агроэкспресс” лойиҳасини амалга ошириш доирасида дастлаб ҳукуматлар орасида йўналиш белгиланади, кейин алоҳида ҳудудлар учун логистика ва тақсимот марказлари қурилади. Шундан сўнг имкон қадар кўпроқ етказиб берувчилар занжирини жалб этиш ва маҳсулот алмашув ҳажмини ошириб бориш режалаштирилган.\nКелажакда "Агроэкспресс" лойиҳаси қишлоқ хўжалик маҳсулотларини тезкор етказиб бериш бўйича Хитой, Туркия ва МДҲ давлатларини бир-бири билан боғлаши режалаштирилмоқда.\n24 Август, 13:11\nБиринчи "Агроэкспресс"Ўзбекистонга нима олиб бормоқда?\nБиринчи “Агроэкспресс” 15 ноябрь куни йўлга чиққан эди. У Ўзбекистонга музлатилган товуқ гўшти олиб бормоқда. Гўшт ишлаб чиқарувчиси Россиянинг етакчи экспорт компанияларидан бири - “Ресурс” гуруҳидир. Маҳсулот вагон-рефрижераторларда олиб борилмоқда. Тезюрар поезд Тамбов шаҳридаги “Цна” станциясидан Тошкентдаги “Сергели” станциясигача боради.\n“Биринчи партия – бу синов бўлиб, унинг доирасида “Агроэкспресс” технологиясини текшириб кўриш, барча расмий жараёнларни қисқартириш режалаштирилган. Келажакда ушбу йўналишда доимий юк ташишни йўлга қўйилади”, - дейилган хабарда.\nЭслатиб ўтамиз, "Агроэкспресс" лойиҳасини ташкил қилиш бўйича шартнома 2021 йилинг июнь ойида РЖД ва Ўзбекистоннинг Uzagrologistics Centers компанияси орасида имзоланган эди. Унга кўра қишлоқ хўжалик маҳсулотлари Россия ва Ўзбекистон орасида имкон қадар тезроқ (5 кундан узоқ бўлмаган муддатда) ҳаракатланиши учун “яшил йўлак” ташкил этилади.


16:10 / 05.11.2016\nШаҳар ҳавосидаги тутуннинг меъёрдан ўта ортиқлиги сабаб қабул қилинган қарорга кўра ёпилган 1747та мактабда 900 минг ўқувчи таълим олиши айтилмоқда. Умуман, шу пайтгача мактаблар ноқулай об-ҳаво шароитига қарамай, таълим жараёнини давом эттириш борасида мустақил қарор қабул қилиб келаётган эди.\nМактаблар душанба куни дарсларни бошлайди. Бироқ, ҳар бир таълим муассасаси вазиятдан келиб чиққан ҳолда бошқача қарор чиқариши мумкин. Айрим мактабларда спорт машғулотлари ва очиқ ҳавода ҳар қандай маросим ўтказиш тақиқланган.\nСўнгги кунларда Деҳли ҳавоси “ўта хавфли”, деб баҳоланмоқда. Бунга, 29-30 октябрдаги ҳиндулар байрами Дивали муносабати билан петардалар портлатилгани, фейерверк ва портлагичлар отилгани сабаб бўлган.\nҲиндистон ҳаво Деҳли Дивали